cyanic-selkie/wikianc huggingface dataset:
മൈൻഡ് അപ്‌ലോഡിങ്
ഭൗമ ബാഹ്യ യാത്രകൾ
അമിത വേഗത മൂലം തടസ്സം നേരിടേണ്ടി വരുന്ന ബഹിരാകാശ യാത്രകൾ മൈൻഡ് അപ്‌ലോഡിങ്ങിനാൽ പരിഹരിക്കാം. നിരവധി അപ്‌ലോഡുകൾ അടങ്ങിയ ഒരു സമൂഹത്തെ ഒരു ചെറിയ കമ്പ്യൂട്ടർ വഴി ചെറിയ സ്പേസ് ഷിപ്പിനകത്ത് ഉൾക്കൊള്ളിക്കാം, അങ്ങനെ ബഹിരാകാശ യാത്രകൾക്ക് ആവശ്യമായ ഊർജ്ജ ഉപഭോഗത്തിന്റെ അളവു കുറയ്ക്കാം. ഭൂമിയിൽ നിന്നുള്ള നിയന്ത്രണത്തിനു പകരം അതിനകത്തുള്ള അപ്‌ലോഡുകൾക്ക് തന്നെ വാഹനത്തെ നിയന്ത്രിക്കാം. ഇത് മാസങ്ങളോ വർഷങ്ങളോ നീളുന്ന ബഹിരാകാശ യാത്രകൾക്ക് സഹായകമാവും. വിർച്ച്വൽ മനസ്സുകളെ ദീർഘകാലത്തേക്ക് ഉറക്കിയിടാനോ, പ്രവർത്തന വേഗത കുറയ്ക്കാനോ സാധിക്കും, ഇതുവഴി നൂറുകണക്കിനോ ആയിരക്കണക്കിനോ വർഷം യാത്ര ചെയ്താലും വിരസത ഒഴിവാക്കാനാവും, ലക്ഷ്യത്തിൽ എത്തിച്ചേരുമ്പോൾ സിസ്റ്റത്തിനകത്തുതന്നെയുള്ള കമ്പ്യൂട്ടറുകൾ താനെ ഉണർത്തിക്കോളും. ഒമേഗാപോയിന്റ് എന്ന പുസ്തകത്തിൽ പറയുന്നതനുസരിച്ച് പ്രപഞ്ചം ഇത്തരം അതി ബുദ്ധികളുടെ കോളനി വൽക്കരണത്തിന് വിധേയമാവും.
യാത്രയുടെ മറ്റൊരു സാധ്യതയെന്തെന്നാൽ ലേസർ രൂപത്തിലോ റേഡിയോ തരംഗ രൂപത്തിലോ വ്യക്തിത്വത്തെ യാത്രചെയ്യാൻ കഴിയും.ഇന്ന് കമ്പ്യൂട്ടർ ഡാറ്റകൾ കൈമാറുന്നത് പോലെ.യാത്ര ചെയ്യേണ്ട സ്ഥലങ്ങളിൽ ഒരു പ്രേഷണ ഉപകരണവും സ്വീകരണ ഉപകരണവും സ്ഥാപിച്ചാൽ ഡാറ്റാ രൂപത്തിൽ യാത്ര ചെയ്യാം ഏതാണ്ട് ടെലിപ്പോർടേഷൻ പോലെ. വാഹനങ്ങളുടെ ആവശ്യമില്ല, ഈ സിഗ്നലുകളെ കൈമാറ്റം ചെയ്യാൻ ആവശ്യമായ ഊർജ്ജം മാത്രം മതി. പ്രകാശത്തിനോടടുത്ത വേഗത്തിൽ യാത്ര ചെയ്യാം.ക്ഷണനേരം മതിയാകും.
വിഭിന്ന/സമാന്തര നിലനില്പ്
സയൻസ് ഫിക്ഷനുകളിൽ പൊതുവേ കണ്ടുവരുന്ന മറ്റൊരു പ്രതിഭാസമാണ് ഒരേ സമയം ഒരേ വ്യക്തിത്വത്തിന്റെ രണ്ട് പകർപ്പുകൾ ഉണ്ടാവുക എന്നുള്ളത്. ഇങ്ങനെയുള്ള കോപ്പികളെ ഒരേ സമയം വിവിധങ്ങളായ അനുഭവങ്ങൾക്കു വിധേയമാക്കുന്നു എന്നിട്ട് ഈ അനുഭവങ്ങളെല്ലാം ഒരു പ്രധാന വ്യക്തിത്വത്തിൽ സമൻവയിപ്പിക്കുന്നു. ഫലത്തിൽ ഒരു ബോധ മനസ്സിനെ "ഒരേ സമയം" "പല സ്ഥലത്ത്" പല കാര്യങ്ങൾ ചെയ്യാൻ വിട്ടതായി. ഇത് ഫിക്ഷനുകളിൽ പ്രധാനമായും കണ്ടുവരുന്ന ഒരു ആശയമാണ്. പക്ഷേ ഇത് സ്വത്വം, വ്യക്തിത്വം മുതലായവയെ സംബന്ധിച്ച് രസകരമായ പല ചോദ്യങ്ങൾക്കും വഴിവയ്ക്കുന്നു.
കമ്പ്യൂട്ടേഷണൽ ശേഷി
ആവശ്യമായ കമ്പ്യൂട്ടേഷണൽ ശേഷി ഏതാനും ദശാബ്ദത്തിനുള്ളിൽ നടക്കും എന്ന് മൂർ നിയമത്തിനെ അടിസ്ഥാനമാക്കി മൈൻഡ് അപ്‌ലോഡിങ് വാദികൾ ചൂണ്ടിക്കാട്ടുന്നു. എന്നിരുന്നാലും ഒരു പൂർണ്ണ മനുഷ്യ മസ്തിഷ്കത്തെ ഉൾക്കൊള്ളാൻ വേണ്ട കമ്പ്യൂട്ടേഷണൽ ശേഷി എത്രയാണെന്ന് കണ്ടെത്താൻ പ്രയാസമാണ്.
മനുഷ്യ മസ്തിഷ്കത്തെ അപ്‌ലോഡ് ചെയ്യാൻ വേണ്ട സങ്കേതങ്ങളെക്കാൾ, സങ്കീർണമായിക്കിടക്കുന്നത് ധാരാളമായിക്കിടക്കുന്ന ന്യൂറോണുകളും ഓരോ ന്യൂറോണിന്റെയും സങ്കീർണ്ണതയും ആണ്.
2004 ൽ ബ്ലൂബ്രെയിൻ പ്രൊജക്ടിന് നേതൃത്വം കൊടുക്കുന്ന ഗവേഷകൻ ഹെൻറി മർക്രാം പറഞ്ഞത് " ഇന്റലിജന്റ് ന്യൂറൽ നെറ്റ്വർക്ക് നിർമ്മിക്കേണ്ടത് (അവരുടെ) ലക്ഷ്യമല്ല ",അത്തരം പ്രൊജക്ടിന്റെ കമ്പ്യൂട്ടേഷണൽ ആവശ്യകതയെ മാത്രം അടിസ്ഥാനമാക്കി പറഞ്ഞത്.
അഞ്ച് വർഷത്തിനു ശേഷം, ഒരു എലിയുടെ മസ്തിഷ്കത്തിന്റെ ചില ഭാഗങ്ങൾ വിജയകരമായി സിമുലേറ്റ് ചെയ്തതിനു ശേഷം, അതേ ശാസ്ത്രജ്ഞൻ കൂടുതൽ ശുഭാപ്തി പ്രകടിപ്പിച്ചു തുടങ്ങി. 2009 ൽ ബ്ലൂബ്രെയിൻ പ്രൊജക്ടിന് നേതൃത്വം വഹിക്കവെ അദ്ദേഹം പറഞ്ഞു,
" വ്യക്തമായ, പ്രവർത്തിക്കുന്ന ക്രിത്രിമ മനുഷ്യ മസ്തിഷ്കം അടുത്ത പത്ത് വർഷത്തിനുള്ളിൽ നിർമ്മിക്കാൻ സാധിക്കും."
സിമുലേഷൻ മോഡൽ സ്കെയിൽ
മനുഷ്യ മസ്തിഷ്കത്തിന്റെ പ്രവർത്തനവും, ന്യൂറൽ നെറ്റ്വർക്കുകളിൽ നിന്ന് അത് എങ്ങനെ ഉണ്ടാകുന്നു എന്നതും ഇന്നും വളരെ കുറച്ചു മാത്രമേ മനസ്സിലാക്കാൻ കഴിഞിട്ടുള്ളു. മൈൻഡ് അപ്ലോഡിങ് എന്ന ആശയം ന്യൂറൽ നെറ്റ്വർക്ക് എമുലേഷനെ അടിസ്ഥാനപ്പെടുത്തിയുള്ളതാണ്. ഹൈലെവെൽ സൈക്കോളജിക്കൽ പ്രക്രിയയെയും മസ്തിഷ്കത്തിന്റെ ലാർജ് സ്കെയിൽ ഘടനയെയും ആർട്ടിഫിഷ്യൽ ഇന്റലിജൻസ് രീതികൾ ഉപയോഗിച്ചും കഗ്നിറ്റീവ് സൈക്കോളജി മാതൃകകൾ ഉപയോഗിച്ചും ചെയ്യുന്നു. അതിനെക്കാൾ ന്യൂറൽ ശൃംഖലകളുടെ ലോലെവൽ ഘടന മനസ്സിലാക്കാനും ചിത്രീകരിക്കാനും, ഒരു കമ്പ്യൂട്ടർ സിസ്റ്റം ഉപയോഗിച്ച്. മസ്തിഷ്കത്തിലുള്ള അൽഗരിതമിക് ഡാറ്റകളെ റിവേഴ്സ് എഞ്ജിനീയറിങ്ങ് നടത്തുന്നതിനെക്കാൾ അതിന്റെ സോഴ്സ് കോഡിന്റെ ബ്ലൂപ്രിന്റിനെ പ്രോഗ്രാമിങ്ങ് ഭാഷയിലേക്ക് മാറ്റണം. അപ്പോൾ മനസ്സും വ്യക്തിത്വവും എല്ലാം ജൈവ ന്യൂറൽ നെറ്റ്വർക്കിൽ എന്നപോലെ എമുലേറ്റഡ് ന്യൂറൽ നെറ്റ്വർക്കിൽ ഉളവാകുന്നു.
സങ്കീർണ്ണവും കൃത്യതയുള്ളതുമായ ന്യൂറൽ മോഡൽ ആവശ്യമാണ്, ആർട്ടിഫിഷ്യൽ ന്യൂറൽ നെറ്റ്വർക് മോഡൽ. ഉദാഹരണം, മൾട്ടി ലെയർ പെർസെപ്ഷൻ മോഡൽ മതിയാകില്ല എന്നു കരുതുന്നു, ഡൈനാമിക് സ്പൈക്കിങ് ന്യൂറൽ നെറ്റ്വർക്ക് ആവശ്യമാണ്.
ന്യൂറോണുകൾ ഹോർമോണുകളുമായി എങ്ങനെ പ്രവർത്തിക്കുന്നു എന്നത് അറിയേണ്ടതുണ്ട് അതിനാൽ മോഡൽ ഉപാപചയ പ്രവർത്തനങ്ങൾ ഉൾക്കൊള്ളേണ്ടതുണ്ട്. ന്യൂറോ മോഡുലേറ്ററുകൾ, ന്യൂറോ ട്രാൻസ്മിറ്ററുകൾ, അയോൺ ചാനലുകൾ മുതലായവയും മോഡൽ ഉൾക്കൊള്ളേണ്ടതുണ്ട്. പ്രോട്ടീൻ ഇന്റെറാക്ഷനുകളും മോഡലിന് ഉൾക്കൊള്ളേണ്ടതിനാൽ അത് കമ്പ്യൂട്ടേഷണൽ ആയി സങ്കീർണ്ണമാകുന്നു.
മസ്തിഷ്കത്തെപ്പോലെയുള്ള ഒരു അനലോഗ് സിസ്റ്റത്തിന്റെ ഡിജിറ്റൽ കമ്പ്യൂട്ടർ സിമുലേഷൻ നടത്തുമ്പോൾ ക്വാണ്ടൈസേഷൻ ഏററുകൾ, ഡിസ്റ്റോർഷൻ മുതലായവ ഉണ്ടാകാൻ സാധ്യതയുണ്ട്, എന്നാലും ജൈവ ന്യൂറോണുകളും റാൻഡമ്നെസ്സ് ലിമിറ്റഡ് പ്രിസിഷൻ മുതലായവയ്ക്ക് വിധേയമാവുന്നുണ്ട്. ഉദാ : ഒരു ശബ്ദത്തിൽ തന്നെ ശ്രദ്ധിച്ചുകൊണ്ടിരിക്കുമ്പോൾ മറ്റു 'ഒച്ച' കൾ മൂലമുണ്ടാകുന്ന ശബ്ദമലിനീകരണം. ഹൈ വേരിയബിൾ റെസൊല്യൂഷൻ, നോൺ ലീനിയാരിറ്റി കൃത്യതയാർന്ന മാതൃകകൾ മുതലായവ ഉപയോഗിച്ച് മോഡലിന്റെ എററുകൾ ജൈവ ന്യൂറോണിന്റെതിനെക്കാൾ കുറച്ച് കൊണ്ടുവരാൻ കഴിയും. ഇത്രയും ബൃഹത്തായ കമ്പ്യൂട്ടേഷണൽ പവറും കമ്പ്യൂട്ടേഷണൽ മെമ്മറിയും പ്രവർത്തിപ്പിക്കാൻ റിയൽ ടൈം കമ്പ്യൂട്ടറുകളിൽ(RTC) കഴിയും എന്നു കരുതുന്നു.
വ്യക്തിയുടെ സ്കാനിങ്, മാപ്പിങ് സ്കെയിലുകൾ
ഒരു പ്രത്യേക വ്യക്തിയുടെ മസ്തിഷ്കം സിമുലേറ്റ് ചെയ്യുമ്പോൾ, ഇതിന്റെ അനാട്ടമിക്കൽ മോഡലിൽ ഒരു ബ്രെയിൻ മാപ്പോ ന്യൂറോണുകൾ തമ്മിലുള്ള ബന്ധം കാണിക്കുന്ന കണക്ടിവിറ്റി ഡാറ്റാബേസോ ഉണ്ടായിരിക്കണം. പൂർണ്ണ ബ്രെയിൻ സിമുലേഷനിൽ സുഷുമ്നാകാണ്ഡം, സെൻസറി റിസപ്റ്ററുകൾ, പേശീ കോശങ്ങൾ എന്നിവയടക്കം മുഴുവൻ നെർവസ് സിസ്റ്റത്തിന്റെയും കണക്ടിവിറ്റി ഈ മാപ്പിൽ കാണും. ഒരു എലിയുടെ തലച്ചോറിലെ സിനാപ്ടിക് വിവരങ്ങളുടെ ഡിസ്ട്രക്ടീവ് സ്കാനിങ്, 2010 ൽ സാധ്യമായി.
ഹ്രസ്വകാല ഓർമ്മകളും മറ്റും ന്യൂറോണുകളുടെ തുടർച്ചയായ പ്രവാഹം, ഇൻട്രാ ന്യൂറൽ ഡൈനാമിക് പ്രവർത്തനം, ഇവ ഉൾക്കൊള്ളുന്നതിനാൽ രാസ വൈദ്യുത സിഗ്നൽ പ്രവർത്തനങ്ങൾ പകർത്താൻ പ്രയാസമായിരിക്കും. അങ്ങനെയാണെങ്കിൽ സിമുലേഷൻ സമയത്ത് അൽപ്പനേരം ഓർമ്മ, ചില മാനസിക പ്രവർത്തനങ്ങൾ എന്നിവ നിലയ്ക്കാൻ സാധ്യതയുണ്ട്. nano-replacement procedure വഴിയാണ് നടത്തുന്നതെങ്കിൽ ഈ പ്രശ്നം ഒഴിവാക്കാം.
ഒരു പൂർണ്ണ ബ്രയിൻമാപ്പ് 2 x 100,000,000,000,000,000 bytes (20,000 TB) സ്ഥലത്തിൽ താഴെയേ ഉൾക്കൊള്ളുന്നുള്ളു.
സീരിയൽ സെക്ഷനിങ്ങ്
മൈൻഡ് അപ്‌ലോഡിങ് നടത്തുന്നതിൽ ഒരു പ്രധാന രീതിയാണ് സീരിയൽ സെക്ഷനിങ്. ഈ രീതിയിൽ മസ്തിഷ്ക കലകളെയും മറ്റു ഭാഗങ്ങളെയും ശീതീകരിച്ച (frozen) ശേഷം ഓരോ പാളികളായി അപഗ്രഥിക്കുന്ന രീതിയാണിത്. ഈ സാമ്പിളിലെ ന്യൂറോണുകളുടെയും അവയുടെ പരസ്പര ബന്ധങ്ങളെയും നാനോ-സ്കെയിലിൽ അപഗ്രഥിക്കാൻ ക്രയോ-അൾട്രാ മൈക്രോമീറ്റർ വേണ്ടിവരും]. പുറത്തെ പാളിയിലെ നാഡീ കലകളെ അപഗ്രഥിച്ച് ശേഖരിച്ച ശേഷം പുറം പാളി മാറ്റുന്നു. ഇത് വളരെയേറെ ദൈർഘ്യമേറിയ പ്രക്രിയയായ്തിനാലും ഇതിനെ ശ്രദ്ധിക്കാൻ പ്രത്യേകം ആളുകൾ വേണ്ടതിനാലും ഇതിനെ യന്ത്രവൽക്കരിക്കാൻ ശ്രമങ്ങൾ നടക്കുന്നു. സ്ക്കാൻ ചെയ്തെടുത്ത ന്യൂറൽ ശൃംഖല കമ്പ്യൂട്ടർ സിസ്റ്റത്തിനുള്ളിൽ പ്രവർത്തിക്കുന്നു.അങ്ങനെ മനസും കമ്പ്യൂട്ടറിനുള്ളിൽ പ്രവർത്തിക്കുന്നു.
നാഡീ പ്രവർത്തനങ്ങളെ അതിനെ പുറമേ അപഗ്രഥിക്കുക വഴി സിമുലേറ്റ് ചെയ്യാൻ പറ്റുമെന്നുണ്ടെങ്കിൽ, അത് സ്കാനിങ് ഇലക്ട്രോൺ മൈക്രോസ്കോപ്പ് വഴിയുള്ള നിർധാരണം വഴി കഴിയും.] ഈ രീതി ഉപയോഗിച്ച് നമുക്കാവശ്യമായ എല്ലാ ജൈവ-രാസ പ്രവർത്തനങ്ങളും പകർത്താൻ കഴിയണമെന്നില്ല.
ബ്രയിൻ-കമ്പ്യൂട്ടർ ഇന്റർഫേസ്
ജീവനുള്ള മസ്തിഷ്കത്തിലെ നാഡീകോശങ്ങളും കമ്പ്യൂട്ടറുമായി നേരിട്ട് ബന്ധപ്പെടുത്തുന്ന സാങ്കേതികത. ഇത് ഒരു നോൺ ഡിസ്ട്രക്ടീവ് പ്രക്രിയയാണ്. ജീവനോടെയുള്ള മനുഷ്യ മസ്തിഷ്കത്തെ പകർത്താൻ ഇത്തരത്തിലുള്ള സാങ്കേതികതകൾ ആവശ്യമാണ്.
C. elegans എന്ന വട്ടപ്പുഴുവിന്റെ ന്യൂറൽസിസ്റ്റം സിമുലേഷൻ
ഈ ജീവിയുടെ സ്പർശന ശേഷിയുടെ നാഡീ ശൃംഖല 1985ൽ പകർത്തപ്പെട്ടു. 2004ൽ നാഡീ-പേശീ വ്യവസ്ഥയുടെ മുഴുവനായുള്ള സോഫ്റ്റ്‌വേർ സിമുലേഷനും അതിന്റെ ആവാസ വ്യവസ്ഥയുടെ മാതൃകയും നിർമ്മിക്കപ്പെട്ടു. ഇത് ഡൗൺലോഡ് ചെയ്യാനും ലഭ്യമാണ്. എന്നിരുന്നാലും, ഇത്തരം താരതമ്യേന ചെറിയ ജീവികളിൽ ഇത്രയും സങ്കീർണ്ണമായ നാഡീ വിനിമയങ്ങൾ എങ്ങനെയാണ് സംഭവിക്കുന്നതെന്ന് പൂർണ്ണമായും മനസ്സിലാക്കാൻ നമുക്ക് സാധിച്ചിട്ടില്ല.
ഡോർസോഫില്ല പഴ ഈച്ചയുടെ ന്യൂറൽസിസ്റ്റം സിമുലേഷൻ
ഡ്രോസോഫില്ലയുടെയും മസ്തിഷ്കം പരിപൂർണമായും പഠിക്കപ്പെട്ടുകഴിഞ്ഞു. ഒരു പരിധിവരെ പകർക്കപ്പെടുകയും ചെയ്തു.
എലിയുടെ / സസ്തനികളുടെ മസ്തിഷ്ക സിമുലേഷൻ
എലിയുടെ തലച്ചോറിന്റെ പകുതിയോളം വലിപ്പവും അത്രയും തന്നെ സങ്കീർണ്ണതയും ഉള്ള ഒരു കൃത്രിമ നാഡീ ശൃംഖല ഐ.ബി.എമ്മിന്റെ ബ്ലൂജീൻ സൂപ്പർകമ്പ്യൂട്ടറിൽ 2007ൽ University of Nevada ഗവേഷണ സംഘം പ്രവർത്തിപ്പിക്കുകയുണ്ടായി. ഒരു സെക്കൻഡിന്റെ സിമുലേറ്റ് ചെയ്ത സമയത്തിന് കമ്പ്യൂട്ടറിന്റെ പത്തു സെക്കൻഡ് സമയം വേണ്ടിവന്നു. വിർച്ച്വൽ കോർട്ടെക്സ് വഴി ജൈവസമാനമായ നാഡീയ ആവേഗങ്ങൾ പോകുന്നത് കാണാൻ പറ്റി എന്ന് ഗവേഷകർ പറയുകയുണ്ടായി. എങ്കിലും സിമുലേഷനിൽ യദാർത്ഥ എലിയുടെ മസ്തിഷ്കത്തിൽ കാണുന്ന ചില ഘടകങ്ങളുടെ അഭാവം ഉണ്ടായിരുന്നു, നാഡീ മാതൃകയുടെ കൃത്യത മെച്ചപ്പെടുത്താൻ അവർ താൽപ്പര്യപ്പെടുന്നു.
തന്മാത്രാ തലത്തിൽ സസ്തന കോർട്ടിക്കൽ കോളത്തിന്റെ കമ്പ്യൂട്ടർ സിമുലേഷൻ നിർമ്മിക്കുക എന്ന ലക്ഷ്യത്തോടെ ഐ.ബി.എമ്മും സ്വിസ് ഫെഡറൽ ഇൻസ്റ്റിറ്റ്യൂട്ട് ഓഫ് ടെക്നോളജിയും ചേർന്ന് Lausanne യിൽ 2005ൽ തുടങ്ങിയതാണ് ബ്ലൂബ്രെയിൻ പദ്ധതി. സിനാപ്ടിക് ബന്ധം, ആന്തരിക സ്തര വൈദ്യുത പ്രവാഹങ്ങളുടെ പൂരണം എന്നിവയെ അടിസ്ഥാനപ്പെടുത്തി ന്യൂറോണുകളുടെ വൈദ്യുത സ്വഭാവം പകർത്താനായി ഐ.ബി.എമ്മിന്റെ ബ്ലൂജീൻ അടിസ്ഥാനപ്പെടുത്തി ഉള്ള ഒരു സൂപ്പർകമ്പ്യൂട്ടർ ഈ പദ്ധതിയിൽ ഉപയോഗിക്കുന്നു. പദ്ധതിയുടെ ആദ്യത്തെ ലക്ഷ്യം 2006 ഡിസംബറിൽ പൂർത്തിയായി, 10,000 ന്യൂറോണുകൾ(10^8 സിനാപ്സുകളും) അടങ്ങുന്ന, എലിയുടെ നിയോകോർട്ടിക്കൽ കോളം സിമുലേറ്റ് ചെയ്തു. ഇത് നിയോകോർട്ടെക്സിന്റെ(ബോധം,ചിന്തകൾ മുതലായവയ്ക്ക് കാരണമെന്നു കരുതപ്പെടുന്ന മസ്തിഷ്കഭാഗം) ഏറ്റവും ചെറിയ പ്രവർത്തനഭാഗം ആയി കണക്കാക്കാം. 1995നും 2005നും ഇടയ്ക്ക് ഹെന്രി മർക്രം ന്യൂറോണുകളുടെ തരവും ഇത്തരം കോളങ്ങളിൽ ഉള്ള ബന്ധവും പകർത്തി. നിയോകോർട്ടിക്കൽ കോളത്തിന്റെ നിർമ്മാണം,ക്രമീകരിക്കൽ,ഗവേഷണം, എന്നിവയുടെ ഡാറ്റാധിഷ്ടിത പ്രോസസ് ലഭിച്ചതിലൂടെ പദ്ധതിയുടെ ഒന്നാം ഘട്ടം കഴിഞ്ഞതായി പദ്ധതി അറിയിച്ചു. മനുഷ്യന്റെ ധൈഷണികശേഷി, ന്യൂറോണുകളുടെ പ്രവർത്തനത്തിലെ പ്രശ്നംകാരണം ഉണ്ടാകുന്ന ഓട്ടിസം പോലുള്ള മാനസിക രോഗങ്ങൾ, മരുന്നുകൾ ന്യൂറോണുകളുടെ സ്വഭാവത്തെ എങ്ങനെ ബാധിക്കുന്നു, എന്നിവയിലെ വസ്തുതകൾ ക്രമേണ ചുരുളഴിക്കാൻ പദ്ധതി ശ്രമിക്കുന്നു.
2010ൽ സ്ഥാപിതമായ ബ്രെയിൻ പ്രിസർവേഷൻ ഫൗണ്ടേഷൻ എന്ന സംഘടന, മസ്തിഷ്കം സൂക്ഷിച്ചു വയ്ക്കുന്നത് പ്രോത്സാഹിപ്പിക്കാനായി പ്രസ്തുത സാങ്കേതിക സമ്മാനത്തിനുള്ള അവസരം ഒരുക്കിയിരിക്കുന്നു. നിലവിൽ 106,000 ഡോളർ ഉള്ള അവാർഡ് രണ്ടു ഭാഗങ്ങളായാണ് ലഭിക്കുക.ഒരു എലിയുടെ മുഴുവൻ മസ്തിഷ്കത്തിന് 25 % ആദ്യ ആഗോള സംഘത്തിനും വലിയ മൃഗത്തിന്റെ മസ്തിഷ്കത്തിന് 75 % ആദ്യ ടീമിനും ആയി ആണ് നൽകുക. ആശുപത്രിയിലോ അത്തരം സംവിധാനങ്ങളുള്ളിടത്തോ സംഭവിക്കുന്ന മരണത്തിൽ ഇത് മനുഷ്യന്റെ കാര്യത്തിലും അനുവർത്തിക്കാം. ഈ സമ്മാനത്തിന്റെ പ്രധാന ലക്ഷ്യം എന്നത്, വിർച്വൽ സ്പേസിലേക്ക് 'മനസ്സിനെ' റീബൂട്ട് ചെയ്യുകയോ അപ്‌ലോഡ് ചെയ്യുകയോ വഴി സമ്പൂർണ്ണ മസ്തിഷ്ക ചിത്രം രൂപപ്പെടുത്തുക എന്നുള്ളതാണ്.
നിയമം, സദാചാരം, രാഷ്ട്രീയം, സാമ്പത്തികം
വിർച്വൽ ലോകങ്ങളും, അപ്‌ലോഡ് ചെയ്യപ്പെട്ട അതിമാനുഷ ശേഷിയുള്ള വ്യക്തിത്വങ്ങളും സമൂഹത്തിൽ ഉണ്ടാവുമ്പോൾ, നിലവിലെ സാമ്പത്തിക/സാമൂഹിക നിലവാര സ്ഥിതിയ്ക്കനുസരിച്ചാണ് പരിവർത്തനം എങ്കിൽ അത് സാധാരണ മനുഷ്യർ-അതിമാനുഷർ എന്ന വർഗ്ഗീകരണം സൃഷ്ടിക്കും. എല്ലാ മനുഷ്യർക്കും ഇതിന്റെ സാധ്യതകൾ ലഭിക്കാതെ പോകും. ട്രാൻസ് ഹ്യൂമനിസവും രാഷ്ട്രീയ ആശയങ്ങളുടെ പിൻ പറ്റിയുള്ളതാണെങ്കിൽ അവിടെയും പരിവർത്തനം എങ്ങനെ/ഏത് രാഷ്ട്രീയ കാഴ്ച്ചപ്പാട് അനുസരിച്ച് എന്നുള്ള പ്രശ്നങ്ങൾ ഉണ്ടാകും. . ലിബർട്ടേറിയൻ ട്രാൻസ് ഹ്യുമാനിസം, ഡെമോക്രാറ്റിക് ട്രാൻസ് ഹ്യുമാനിസം തുടങ്ങിയ രാഷ്ട്രീയാദർശങ്ങൾ ഇപ്പോഴേ നിലവിലുണ്ട്. ക്ലോണിങ്ങ്, അബോർഷൻ മുതലായ ശാസ്ത്രപരീക്ഷണങ്ങൾക്ക് നേരിടേണ്ടി വന്നതുപോലെയുള്ള വൈദ്യശാസ്ത്ര സദാചാരത്തിൽ നിന്നുള്ള എതിർപ്പുകൾ, മത വിശ്വാസങ്ങളുടെ എതിർപ്പ് തുടങ്ങിയവ.
പകർപ്പുകൾ
സയൻസ് ഫിക്ഷനുകളിൽ കണ്ടുവരുന്നതുപോലെയുള്ള മറ്റൊരു താത്വികമായ പ്രശ്നമാണ് പകർപ്പുകളെ സംബന്ധിച്ച് ഉള്ളത്. അപ് ലോഡ് ചെയ്യപ്പെട്ട വ്യക്തിത്വം അതേ വ്യക്തി തന്നെ ആയിരിക്കുമോ, ഒരേ പോലത്തെ ഓർമ്മകളും വ്യക്തിത്വവുമുള്ള മറ്റൊരു പകർപ്പ് ആയിരിക്കുമോ എന്നത് ഒരു ആശയക്കുഴപ്പമാണ്. അപ് ലോഡിങ് ചെയ്യുന്ന സമയം വരെ ഒരു വ്യക്തി ആയിരുന്ന വ്യക്തി, ഇത് ചെയ്യപ്പെട്ട അടുത്ത നിമിഷം മുതൽ ഒരേ ഓർമ്മകളും സ്വഭാവവും ഉള്ള രണ്ടു വ്യക്തികളാകാം-അനേകം വ്യക്തികളാകാം. ദ സിക്സ്ത് ഡേ എന്ന സിനിമയിൽ ഇത്തരം ഒരു സന്ദർഭം അവതരിപ്പിച്ചിരിക്കുന്നു.
അവലംബം
3. http://www.medicaldaily.com/news/20301117/3877/new-imaging-method-developed-at-stanford-reveals-stunning-details-of-brain-connections.htm
4. http://www.merkle.com/merkleDir/brainAnalysis.html
5. http://www.mcb.harvard.edu/lichtman/ATLUM/ATLUM_web.htm
ഇതും കാണുക
വർഗ്ഗം:സാങ്കേതികം
വർഗ്ഗം:മനഃശാസ്ത്രം
അംബിക (നദി)
ഗുജറാത്തിലെ ഡാംഗ്സ് ജില്ലയിൽ നിന്നും ഉത്ഭവിച്ച് അറബിക്കടലിൽ ചേരുന്ന നദിയാണ് അംബിക നദി.(Ambika River), (અંબિકા નદી). ഗുജറാത്തിലെ നവസാരി ജില്ലയിലൂടെ കടന്ന് മഹാരാഷ്ട്ര സംസ്ഥാനത്തിലെ നാസികിലൂടെ ഒഴുകുന്നു. 136 കിലോമീറ്റർ നീളമുള്ള ഈ നദിയിൽ ശരാശരി 1247 ദശലക്ഷം ക്യു.മീറ്റർ ജലമാണ് പ്രതിവർഷം ഒഴുകുന്നത്.
അവലംബം
വർഗ്ഗം:ഗുജറാത്തിലെ നദികൾ
ബാബായി നദി
ബാബായ് നദി ( നേപ്പാളി : बीब नादी ) തെക്ക് പടിഞ്ഞാറൻ നേപ്പാളിലെ ടെറായ് ഡാങ് താഴ്വരയിലൂടെ ഒഴുകുന്നു. ഡാങ് ഡ്യൂഖുരി ജില്ലയിൽ ഡാങ് മഹാഭാരത മലനിരകൾക്കും സിവാലിക് മലനിരകൾക്കും ഇടയിൽ സ്ഥിതിചെയ്യുന്ന ഒരു ഓവൽ താഴ്വരയാണ്. ഡാങ് പുരാതനമായി തരു ജനതയുടെ ഭവനമായിരുന്നു. കർണാലി (ഘാഗ്ര നദി) മേഖലയിൽ 22 പെറ്റി രാജ്യങ്ങളുടെ ഒരു കൂട്ടായ്മയായ ബെയ്സി രാജ്യത്തിൽ ഒന്നായി ( നേപ്പാളി : बाइसे राज्य ) കണക്കാക്കപ്പെട്ടിരുന്ന തുൾസിപൂർ ഭവനം ഇന്ത്യ ഭരിച്ചു വന്നു. ഏകദേശം 1760 AD ഈ രാജ്യങ്ങളെല്ലാം നേപ്പാൾ ഏകീകരണ സമയത്ത് ഷാ രാജവംശം പിടിച്ചെടുക്കുകയും സിവാലിക് മലനിരകളുടെ തെക്ക് ഭാഗവും തുൾസിപ്പൂർ പ്രദേശം ഒഴികെ ഭൂരിഭാഗവും കൂട്ടിച്ചേർത്തു.
അവലംബം
വർഗ്ഗം:ഉത്തർപ്രദേശിലെ നദികൾ
മാഞ്ചിയം
അവലംബം
<References/>
വർഗ്ഗം:വൃക്ഷങ്ങൾ വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ വർഗ്ഗം:അക്കേഷ്യ വർഗ്ഗം:ഓസ്ട്രേലിയയിലെ മരങ്ങൾ വർഗ്ഗം:ക്വീൻസ്ലാൻഡിലെ സസ്യജാലങ്ങൾ
മാഗിയ ലിനക്സ്
മാഗിയ ലിനക്സ് എന്നതു ഒരു മാൻഡ്രിവ അധിഷ്ഠിത ലിനക്സ് വിതരണം ആണ്. ഇതു ആദ്യമായി പുറത്തിറക്കിയത് 1 ജൂൺ 2011 ന് ആണ്. മാഗിയ എന്ന നാമം "മാൻഡ്രക്ക് മാന്ത്രികൻ" നും ആയി ബന്ധപ്പെട്ടിരിക്കുന്നു. മാഗിയ എന്ന പദം മാജിക്കിനെ സൂചിപ്പിക്കുന്നു. മാഗിയ (μαγεία) എന്ന ഗ്രീക്ക് പദത്തിന്റെ അർത്ഥം മന്ത്രവാദം, ആകർഷണം, ഗ്ലാമർ, മാന്ത്രികത എന്നിവയാണ്.
ചരിത്രം
18 സെപ്റ്റംബർ 2010 നു മാൻഡ്രിവ ലിനുക്സിൽ നിന്നുള്ള ഒരു കൂട്ടം ജോലിക്കാർ ചേർന്നു മാൻഡ്രിവ ഫോർക്കു ചെയ്യുകയും കമ്യുണിറ്റി അടിസ്ഥാനമായ മാഗിയ ലിനക്സ് ആരംഭിക്കുകയും ചെയ്തു. തത്ഫലമായി 1 ജൂൺ 2011 ആദ്യ പതിപ്പ് മാഗിയ 1 പുറത്തുവന്നു.
2010 സെപ്റ്റംബർ 2-ന്, മാൻഡ്രിവയുടെ ഉപസ്ഥാപനങ്ങളിലൊന്നായ എഡ്ജ് ഐടിയെ പാരീസിലെ ട്രിബ്യൂണൽ ഡി കൊമേഴ്‌സ് ലിക്വിഡേഷൻ പ്രക്രിയയ്ക്ക് വിധേയമാക്കി; സെപ്റ്റംബർ 17 മുതൽ എല്ലാ ആസ്തികളും ലിക്വിഡേറ്റ് ചെയ്യുകയും ജീവനക്കാരെ വിട്ടയക്കുകയും ചെയ്തു.
അടുത്ത ദിവസം, സെപ്റ്റംബർ 18, 2010 ന്, ഈ മുൻ ജീവനക്കാരിൽ ചിലർ ചേർന്ന്, മാൻഡ്രിവ ലിനക്സ് വിതരണത്തിന്റെ വികസനത്തിനും പരിപാലനത്തിനും വേണ്ടി സമയം ചിലവഴിച്ചു, മൺട്രീവ ലിനക്സിന്റെ ഡെവലപ്പർമാർ, ഉപയോക്താക്കൾ, ജീവനക്കാർ എന്നിവരുടെ കൂടാതെ കമ്മ്യൂണിറ്റിയിലെ നിരവധി അംഗങ്ങളുടെ പിന്തുണയോടെ മാഗിയ സൃഷ്ടിക്കുന്നതായി പ്രഖ്യാപിച്ചു.
അവലംബം
വർഗ്ഗം:ലിനക്സ് വിതരണങ്ങൾ
3ജി
thumb|200px|മൂന്നാം തലമുറ മോഡങ്ങൾ വയർലെസ് ടെലികമ്മ്യൂണിക്കേഷൻ രംഗത്തെ മൂന്നാം തലമുറ സാങ്കേതികവിദ്യയെ 3ജി എന്ന് വിളിക്കുന്നു. മൂന്നാം തലമുറ എന്നതിന്റെ ഇംഗ്ലീഷ് വാക്കായ തേർഡ് ജനറേഷൻ (Third Generation) എന്നതിന്റെ ഹ്രസ്വ രൂപമാണ് 3G. ഇന്റർനാഷണൽ ടെലികമ്യൂണിക്കേഷൻ യൂനിയൻ, മൊബൈൽ വാർത്താവിനിമയത്തിന് വേണ്ടി നിർവ്വചിച്ചിട്ടുള്ള, ജി.എസ്.എം. എഡ്ജ്(GSM EDGE), യു.എം.ടി.എസ്. (UMTS), സി.ഡി.എം.എ. 2000 (CDMA 2000), ഡി.ഇ.സി.ടി (DECT), വൈമാക്സ് (WiMAX) എന്നിവയടങ്ങിയ ഒരു കൂട്ടം സ്റ്റാൻഡേർഡുകളെയാണ്‌ ഇന്റനാഷണൽ മൊബൽ ടെലികമ്മ്യൂണിക്കേഷൻസ് - 2000 (IMT 200) അഥവാ 3ജി അല്ലെങ്കിൽ മൂന്നാം തലമുറ എന്നറിയപ്പെടുന്നത്. ഇതിലുൾപ്പെടുത്തിയിരിക്കുന്ന സർവ്വീസുകളിൽ വൈഡ് ഏരിയ വയർലെസ് വോയ്സ് ടെലിഫോൺ, വീഡിയോ കോളുകൾ, വയർലെസ് വിവരങ്ങൾ എന്നിവ ഒരു മൊബൈൽ പരിതഃസ്ഥിതിയിൽ ഉപയോഗിക്കുന്നതിനു സാധിക്കുന്നു. 2ജി, 2.5ജി എന്നീ സർവ്വീസുകളിൽ നിന്നു വ്യത്യസ്തമായി ഇവിടെ ഒരേ സമയം തന്നെ ശബ്ദവും ഡാറ്റയും കൂടുതൽ ഉയർന്ന ഡാറ്റാ റേറ്റിൽ ഉപയോഗിക്കുന്നതിനും സാധിക്കും.
നിലവിൽ 3ജി യുടെ ലഭ്യത
thumb|200px|[[യുണൈറ്റഡ് കിങ്ഡം|യു.കെയിലെ ഒരു 3ജി മൊബൈൽ ടവർ]] ത്രീജി സേവനങ്ങൾ 3ജി അടിസ്ഥാനപ്പെടുത്തിയിട്ടുള്ള ഹാൻഡ്സെറ്റുകളിലോ ഉപകരണങ്ങളിലോ ആണ് ലഭ്യമാകുക. ഇതിനായി സാധാരണ സിം കാർഡിനു പകരം യു സിം (യൂണിവേഴ്സൽ സബ്സ്ക്രൈബർ ഐഡന്റിഫിക്കേഷൻ മൊഡ്യൂൾ) ഉപയോഗിക്കേണ്ടതായുണ്ട്. ഈ സിം കാർഡിനു 256 കിലോബൈറ്റ് സംഭരണ ശേഷിയുണ്ട്. നിലവിൽ ഭാരതത്തിൽ 3ജി സേവനം ആരംഭിച്ചത് സർക്കാർ ഉടമസ്ഥതയിലുള്ള ബി എസ് എൻ എൽ, എം.ടി.എൻ.എൽ എന്നീ കമ്പനികളാണ്. പിന്നീട് സ്വകാര്യ ഓപ്പറേറ്റർമാർക്ക് 3ജി സേവനം ആരംഭിക്കാനുള്ള അനുമതി നൽകി. ഇതനുസരിച്ച് രാജ്യത്തിന്റെ വിവിധഭാഗങ്ങളിൽ സ്വകാര്യകമ്പനികൾ 3ജി സേവനം ലഭ്യമാക്കിത്തുടങ്ങി.
3ജിയുടെ ശ്രേഷ്ഠതകൾ
ഡിജിറ്റൽ ചിത്രങ്ങൾ പരസ്പരം പങ്കുവയ്ക്കുകയും ,പാട്ടുകൾ ഡൗൺലോഡ് ചെയ്യുകയും മറ്റും വേഗത്തിൽ സാധിക്കുന്നു. മൊബൈൽ ടിവി വരിക്കാർക്ക് കവറേജ് സ്ഥലത്തിനുള്ളിൽ തടസ്സമില്ലാതെ ചാനലുകൾ കാണുവാനും സാധിക്കുന്നു.
അവലംബം
വർഗ്ഗം:വാർത്താവിനിമയം
ക്യാപ്റ്റൻ ലക്ഷ്മി
സ്വാതന്ത്ര്യ സമര സേനാനിയും ഇന്ത്യൻ നാഷനൽ ആർമിയുടെ പ്രവർത്തകയുമായിരുന്നു ക്യാപ്റ്റൻ ലക്ഷ്മി (1914 ഒക്ടോബർ 24 - 2012 ജൂലൈ 23 ). ഇന്ത്യൻ നാഷണൽ ആർമിയിലെ ഝാൻസി റാണിയുടെ പേരിലുള്ള ഝാൻസി റാണി റെജിമെന്റിന്റെ കേണലായി സേവനമനുഷ്ഠിച്ചു. സുഭാഷ് ചന്ദ്ര ബോസിന്റെ 'ആസാദ് ഹിന്ദ്' ഗവർമെന്റിൽ വനിതാക്ഷേമ വകുപ്പ് മന്ത്രിയായി പ്രവർത്തിച്ചിട്ടുണ്ട്. യഥാർത്ഥ നാമം ഡോ. ലക്ഷ്മി സൈഗാൾ.
ജീവിതരേഖ
പ്രശസ്ത അഭിഭാഷകൻ ഡോ. സ്വാമിനാഥൻ, പൊതു പ്രവർത്തകയായ പാലക്കാട് ജില്ലയിലെ ആനക്കര പഞ്ചായത്തിലെ ആനക്കര വടക്കത്തു വീട്ടിൽ എ.വി. അമ്മുക്കുട്ടി (അമ്മു സ്വാമിനാഥൻ) എന്നിവരുടെ മകളായി പഴയ മദ്രാസിൽ ജനിച്ചു. ചെറുപ്പത്തിൽ തന്നെ വിദേശോല്പന്നങ്ങളുടെ ബഹിഷ്കരണം, മദ്യവ്യാപാര കേന്ദ്രങ്ങളുടെ ഉപരോധം തുടങ്ങിയ പ്രവർത്തങ്ങളിലൂടെ സജീവമായ ക്യാപ്റ്റൻ ലക്ഷ്മി പാവപ്പെട്ടവരെ - പ്രത്യേകിച്ച് സ്ത്രീകളെ- സേവിക്കാനായി വൈദ്യശാസ്ത്രം പഠിക്കാൻ തീരുമാനിച്ചു. തുടർന്ന് l938ൽ മദ്രാസ് മെഡിക്കൽ കോളേജിൽ നിന്ന് എം.ബി.ബി.എസ് ബിരുദവും പിന്നീട് ഗൈനക്കോളജിയിലും പ്രസവചികിത്സയിലും ഡിപ്ലോമയും നേടി. 1941ൽ സിംഗപ്പൂരിലേക്ക് പോയ ക്യാപ്റ്റൻ ലക്ഷ്മി അവിടെയുള്ള ദരിദ്രർക്കായി ഒരു ക്ലിനിക്ക് തുടങ്ങി. ദരിദ്രരായ ഇന്ത്യൻ തൊഴിലാളികൾ ധാരാളമുണ്ടായിരുന്നു അവിടെ. ഒപ്പം തന്നെ ഇന്ത്യൻ സ്വാതന്ത്ര്യത്തിനായി പൊരുതുന്ന ഇന്ത്യാ ഇൻഡിപെൻഡന്റ്സ് ലീഗിൽ പ്രവർത്തിക്കുകയും ചെയ്തു. 1942-ൽ ബ്രിട്ടീഷുകാർ സിംഗപ്പൂരിൽ ജപ്പാനു കീഴടങ്ങിയപ്പോൾ യുദ്ധത്തിൽ പരിക്കേറ്റവരെ ചികിത്സിക്കുന്നതിൽ അവർ പൂർണ്ണമായും മുഴുകി. അതോടൊപ്പം ഇന്ത്യൻ യുദ്ധത്തടവുകാരുമായി ബന്ധപ്പെടുകയും സ്വാതന്ത്ര്യത്തിനായി ബ്രിട്ടീഷുകാർക്കെതിരെ ജപ്പാന്റെ പിന്തുണ നേടുന്നതിനെക്കുറിച്ചുള്ള ചർച്ചകളിൽ ഭാഗഭാക്കാവുകയും ചെയ്തിരുന്നു.
1943-ൽ സുഭാഷ് ചന്ദ്രബോസ് സിംഗപ്പൂർ സന്ദർശിച്ചതോടെയാണ് ഐ.എൻ.എയുമായി അവർ അടുക്കുന്നത്. സിംഗപ്പൂരിൽ ഇന്ത്യൻ സ്വാതന്ത്ര്യത്തിനായി പ്രവർത്തിക്കുന്ന ഒരു വനിതാ സൈന്യഗണം രൂപവത്കരിക്കാൻ അദ്ദേഹം തീരുമാനിച്ചിരുന്നു. അത്തരമൊരു സേനയെ നയിക്കാൻ കഴിയുന്ന ആരെങ്കിലുമുണ്ടോ എന്ന് ശ്രീ യെല്ലപ്പയോട് അദ്ദേഹം അന്വേഷിച്ചു. ഒട്ടും മടിക്കാതെ ശ്രീ യെല്ലപ്പ ക്യാപ്റ്റൻ ലക്ഷ്മിയുടെ പേര് നിർദ്ദേശിച്ചു. അന്ന് രാത്രി തന്നെ ക്യാപ്റ്റൻ ലക്ഷ്മിയെ കണ്ട സുഭാഷ് ചന്ദ്രബോസിനോട് അവർ സമ്മതമറിയിക്കുകയും പിറ്റേന്ന് മുതൽ തന്റെ ക്ലിനിക്കിന്റെ പ്രവർത്തങ്ങൾ നിർത്തി വെച്ച് വനിതാസേനയുടെ രൂപവത്കരണത്തിൽ മുഴുകുകയും ചെയ്തു. ഏറെ വൈകാതെ പരിശീലനം സിദ്ധിച്ച വനിതകളുടെ സേനാവിഭാഗം സിംഗപ്പൂരിൽ പോരാട്ടത്തിന് തയ്യാറായി. കേണൽ പദവിയിലായിരുന്നു പ്രവർത്തനം എങ്കിലും 'ക്യാപ്റ്റൻ ലക്ഷ്മി' എന്ന പേരിൽ അവർ അറിയപ്പെട്ടു. ഒരേ സമയം യുദ്ധമുഖത്തും പരിക്കേറ്റവരുടെ ചികിത്സയിലും അവർ മുഴുകി.1947 മാർച്ച് 4-ന് ബ്രിട്ടീഷ് സൈന്യം പിടികൂടി  ഇന്ത്യയിലേക്ക് കൊണ്ടുവന്ന  അവർക്ക് വീരോചിതമായ വരവേൽപ്പാണ് ലഭിച്ചത്. ക്യാപ്റ്റൻ ലക്ഷ്മിയെ തടവിൽ സൂക്ഷിക്കുന്നത് കൂടുതൽ കുഴപ്പങ്ങൾക്കിടയാക്കും എന്നു കണ്ട ബ്രിട്ടീഷുകാർ അവരെ മോചിപ്പിച്ചു.
തടവിലാക്കപ്പെട്ട ഐ.എൻ.എ. പ്രവർത്തകരുടെ മോചനത്തിനും പുനരധിവാസത്തിനും വേണ്ടി മോചനത്തിന് ശേഷം അവർ രംഗത്തിറങ്ങി. ഇന്ത്യയിലുടനീളം സഞ്ചരിച്ച ക്യാപ്റ്റൻ ലക്ഷ്മി സാമ്രാജ്യത്വത്തിനെതിരെ ജനങ്ങളെ ഇളക്കി വിടുകയും ഐ.എൻ.എ.യുടെ പ്രവർത്തനത്തിനായി ധനശേഖരണം നടത്തുകയും ചെയ്തു. 1947 മാർച്ചിൽ മറ്റൊരു ഐ.എൻ.എ. പ്രവർത്തകനായ കേണൽ പ്രേം കുമാർ സൈഗാളിനെ അവർ വിവാഹം കഴിച്ച് കാൺപൂരിൽ സ്ഥിരതാമസമായി. അപ്പോഴേക്കും ഇന്ത്യാ-പാക് വിഭജനവുമായി അനുബന്ധിച്ചുള്ള അഭയാർത്ഥി പ്രവാഹവും ആരംഭിച്ചിരുന്നു. അഭയാർത്ഥികൾക്കുള്ള വൈദ്യസഹായത്തിൽ അവർ അക്ഷീണം വ്യാപൃതയായി. കാൺപൂരിൽ വാടകക്കെടുത്ത സൗകര്യങ്ങൾ ഉപയോഗിച്ച് ഒരു പ്രസവചികിത്സാ കേന്ദ്രം അവർ ആരംഭിച്ചു. ഈ കേന്ദ്രം ഇപ്പോഴും പ്രവർത്തനം തുടരുന്നുണ്ട്.
1971-ൽ കിഴക്കൻ പാകിസ്താനിൽ നിന്നും ബംഗാളിലേക്ക് അഭയാർത്ഥിപ്രവാഹമുണ്ടായപ്പോൾ ബൊംഗാവണിലെ ഒരു അഭയാർത്ഥി ക്യാമ്പിലും മാസങ്ങളോളം അവർ പ്രവർത്തിച്ചു.
വൈദ്യശാസ്ത്ര രംഗം കൈയൊഴിയാതെ തന്നെ ഇടതുപക്ഷ രാഷ്ട്രീയ രംഗത്തും തൊഴിലാളി- വനിതാ പ്രസ്ഥാന രംഗത്തും അവർ പിന്നീട് സജീവമായി. 1972 - ൽ സി.പി.ഐ.(എം) ആംഗമായി. 1981-ൽ രാജ്യത്തെ ഏറ്റവും വലിയ വനിതാ സംഘടയായ ജനാധിപത്യ മഹിളാ അസോസിയേഷൻ രൂപീകൃതമായപ്പോൾ അതിന്റെ ഉപാധ്യക്ഷയായി അവർ സ്ഥാനമേറ്റു. തുടർന്നുള്ള പ്രക്ഷോഭ-പ്രചാരണ രംഗങ്ങളിൽ അവർ സജീവമായി ഇടപെട്ടു. 1984-ൽ ഇന്ദിരാ വധത്തിനു ശേഷം സിഖ് വിരുദ്ധ കലാപം കൊടുമ്പിരി കൊണ്ടപ്പോൾ ക്യാപ്റ്റൻ ലക്ഷ്മി സിഖുകാരുടെ സം‌രക്ഷണത്തിനായി തെരുവിലിറങ്ങുകയും അവരുടെ വീടുകൾക്കും കടകൾക്കും സം‌രക്ഷണം നൽകുകയും ചെയ്തു. 2002 -ൽ എ.പി.ജെ അബ്ദുൾകലാമിനെതിരെ ഇടതു പിന്തുണയോടെ രാഷ്ട്രപതി സ്ഥാനാർത്ഥിയായിരുന്നു.
1998-ൽ ക്യാപ്റ്റൻ ലക്ഷ്മിയെ രാജ്യം പത്മവിഭൂഷൺ ബഹുമതി നൽകി ആദരിച്ചു.2012 ജൂലൈ 23 ന് ഹൃദയാഘാതം മൂലം ഉത്തർപ്രദേശിലെ കാൻപൂറിൽ വച്ച് അന്തരിച്ചു. ട്രേഡ് യൂനിയൻ പ്രവർത്തകയും സി.പി.എമ്മിന്റെ മുതിർന്ന വനിതാ പ്രവർത്തകയുമായ സുഭാഷിണി അലി മകളാണ്. പ്രമുഖ നർത്തകി മൃണാളിനി സാരാഭായി സഹോദരിയുമാണ്.
ബാഹ്യ ലിങ്കുകൾ
വർഗ്ഗം:1914-ൽ ജനിച്ചവർ വർഗ്ഗം: 2012-ൽ മരിച്ചവർ വർഗ്ഗം:ഒക്ടോബർ 24-ന് ജനിച്ചവർ വർഗ്ഗം:ജൂലൈ 23-ന് മരിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:ഇന്ത്യൻ വിപ്ലവകാരികൾ വർഗ്ഗം:ആസാദ് ഹിന്ദ് വർഗ്ഗം:ഇന്ത്യൻ നിരീശ്വരവാദികൾ വർഗ്ഗം:ഇന്ത്യൻ നാഷണൽ ആർമി അംഗങ്ങൾ വർഗ്ഗം:തമിഴ്നാടിൽ നിന്നുമുള്ള സ്വാതന്ത്ര്യസമരസേനാനികൾ വർഗ്ഗം:സുഭാസ് ചന്ദ്ര ബോസ് വർഗ്ഗം:ഇന്ത്യൻ ഭിഷഗ്വരർ വർഗ്ഗം:ഇന്ത്യൻ രാഷ്ട്രപതി സ്ഥാനാർഥികൾ വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
ഹഗിയ സോഫിയ
തുർക്കിയിലെ ഇസ്താംബുളിൽ സ്ഥിതിചെയ്യുന്ന ഒരു പ്രാചീന ആരാധനാലയമാണ്‌ ഹഗിയ സോഫിയ അഥവാ അയ സോഫിയ (Ἁγία Σοφία, "Holy Wisdom"; Sancta Sophia അല്ലെങ്കിൽ Sancta Sapientia; Aya Sofya). ആദ്യകാല ആരാധനാലയം പിന്നീട് ഒരു മ്യൂസിയമായി പരിവർത്തനം ചെയ്യപ്പെട്ടു. എ.ഡി.532 നും 537നുമിടയ്ക്ക് ബൈസാന്തിയൻ സാമ്രാജ്യത്തിന്റെ അധിപനായിരുന്ന ജെസ്റ്റിനിനാണ് ഇന്നു നിലനിൽക്കുന്ന രീതിയിലുള്ള ക്രൈസ്തവ ദേവാലയം നിർമ്മിച്ചത്. പ്രസ്തുത സ്ഥാനത്തു നിർമ്മിയ്ക്കപ്പെടുന്ന മൂന്നാമത്തെ ആരാധനാലയവും ലോകത്തിലെ ഏറ്റവും വലിയ ക്രിസ്ത്യൻ കത്തീഡ്രലുമായിരുന്നു ഇത്. 2020 ജൂലായ്‌ 11ന് ഉർദുഗാന്റെ നേതൃത്വത്തിലുള്ള തുർക്കി ഗവണ്മെന്റ് ഇത് വീണ്ടും മുസ്ലിം പള്ളിയായി പ്രഖ്യാപിച്ച് കൊണ്ട്, ആരാധനയ്ക്കായി തുറന്നു കൊടുത്തു.
360-ആമാണ്ടിൽ ഇത് ഒരു ക്രിസ്ത്യൻ പള്ളിയായാണ് നിർമ്മിക്കപ്പെട്ടത്. ഓട്ടൊമൻ ആധിപത്യത്തെത്തുടർന്ന് 1453-ൽ ഇതൊരു മുസ്ലിം പള്ളിയായും, 1935-ൽ ഒരു മ്യൂസിയമായും മാറ്റപ്പെട്ടു. 1931-ൽ പുറത്തിറങ്ങിയ ലോകാത്ഭുതങ്ങളുടെ പട്ടികയിലും ഈ കെട്ടിടം ഇടം പിടിച്ചിരുന്നു. ഇന്ന് ഇതൊരു മുസ്ലിം പള്ളിയാണ്.
ചരിത്രം
കോൺസ്റ്റാന്റിനോപ്പിൾ ഭരണാധികാരിയായിരുന്ന കോൺസ്റ്റാന്റിയസ് രണ്ടാമനാണ്‌ ആദ്യ കെട്ടിടത്തിന്റെ ശില്പി. എ.ഡി.360 ലാണ്‌ ഇതിൻറെ നിർമ്മാണം പൂർത്തിയാക്കിയത്. പ്രാചീന ലത്തീൻ വാസ്തുകലാശൈലിയിൽ നിർമ്മിച്ച കെട്ടിടം അക്കാലത്തെ മികച്ച ക്രിസ്തീയ ദേവാലയങ്ങളിലൊന്നായിരുന്നു. എ.ഡി.440ലുണ്ടായ കലാപപരമ്പരകളിൽ ആദ്യ പള്ളിയുടെ സിംഹഭാഗവും കത്തി നശിച്ചിരുന്നു. തിയോഡോഷ്യസ് രണ്ടാമന്റെ നേതൃത്വത്തിൽ 405 ഒക്ടോബർ 10നാണ്‌ രണ്ടാമത്തെ കെട്ടിടം ഉദ്ഘാടനം ചെയ്യപ്പെടുന്നത്. 532 ജനുവരിയോടെ അതും നശിപ്പിയ്ക്കപ്പെട്ടു. left|thumb|മകുടത്തിനകത്തെ ചിത്രപ്പണികൾ - ഉള്ളിൽ നിന്നുള്ള വീക്ഷണം. മകുടത്തിൽ ഓട്ടൊമൻ ഭരണകാലത്ത് മൂടിയിരുന്ന മുഖത്തിന്റെ ചിത്രം 2009 മുതൽ വീണ്ടും ദൃശ്യമായിരുന്നു. ചിത്രത്തിൽ മുകളിൽ ഇടതുവശത്ത് ശ്രദ്ധിക്കുക 532 ഫെബ്രുവരി 23നാണ്‌ ജസ്റ്റീനിയൻ ഒന്നാമൻ ചക്രവർത്തി മൂന്നാമതൊരു ദേവാലയം നിർമ്മിയ്ക്കാൻ തീരുമാനിച്ചത്. ശാസ്ത്രജ്ഞനായിരുന്ന ഇസിഡോർ മിലെറ്റസും, ഗണിതജ്ഞനായിരുന്ന അന്തിമിയസുമാണ്‌ ശില്പികളായി തിരഞ്ഞെടുക്കപ്പെട്ടത്. ഗ്രീസിൽ നിന്നും ഈജിപ്റ്റിൽ നിന്നും സിറിയയിൽ നിന്നും ഇറക്കുമതി ചെയ്ത വിവിധ വർണ്ണങ്ങളിലുള്ള മാർബിൾ പാളികളുപയോഗിച്ചായിരുന്നു നിർമ്മാണം. 537 ഡിസംബർ 27ഓടുകൂടി നിർമ്മാണപ്രവർത്തനങ്ങൾ പൂർത്തിയായി. ആയിരം വർഷത്തോളം ഇത് ലോകത്തെ ഏറ്റവും വലിയ ക്രിസ്ത്യൻ പള്ളിയായി നിലനിന്നു. ബൈസാന്റിയൻ ഭരണാധികാരികളുടെ കിരീടധാരണം ഈ പള്ളിയിൽ വച്ചായിരുന്നു നടന്നിരുന്നത്.
1453-ൽ മുഹമ്മദ് ദ് കോൺക്വറർ (Muhammed the Conqueror) എന്നറിയപ്പെടുന്ന ഓട്ടമൻ സുൽത്താൻ മെഹ്മെത് രണ്ടാമൻ, കോൺസ്റ്റാന്റിനോപ്പിൾ പിടിച്ചടക്കിയതോടെ, ഹഗിയ സോഫിയ [തുർക്ക്ഷ് : അയ സോഫിയ] അദ്ദേഹത്തിന്റെ കീഴിലായി. മക്കക്കു നേരെ തിരിഞ്ഞിരിക്കുന്ന ഒരു മിഹ്രാബും (ചുമരിലെ ദ്വാരം), ഒരു പ്രാർത്ഥനാമണ്ഡപവും ചേർത്ത് അദ്ദേഹം ഈ പള്ളിയെ ഒരു മസ്ജിദ് ആക്കി മാറ്റി. സുൽത്താൻ മുഹമ്മദ് അൽഫാതിഹ് കോൺസ്റ്റാന്റിനോപ്പോൾ കീഴടക്കിയപ്പോൾ ക്രിസ്ത്യാനികളിൽനിന്നു വില കൊടുത്തു വാങ്ങി മസ്ജിദാക്കി വഖഫ് ചെയ്ത കെട്ടിടമാണ് ഹാഗിയാ സോഫിയ എന്ന് തുർക്കി സർക്കാർ വാദിക്കുന്നു. ഉപോദ്ബലകമായി സമർപ്പിക്കപ്പെട്ട രേഖ ഹാഗിയ മസ്ജിദ് ആണെന്നതിനു തെളിവായി കോടതി സ്വീകരിക്കുകയായിരുന്നു. എന്നാൽ ഈ രേഖ വ്യാജമാണെന്നാണ് നിയമവിദഗ്ദർ അഭിപ്രായപ്പെടുന്നത്. വില്പന പത്രം എന്ന പേരിൽ തുർക്കി സർക്കാർ പ്രദർശിപ്പിച്ചത് വില്പന രേഖ അല്ല അത് സുൽത്താൻ മെഹ്മദ് രണ്ടാമൻ ഹാഗിയ സോഫിയ വഖഫ് നൽകിയ ട്രസ്റ്റ് ഡീഡിന്റെ ഒരു പേജ് മാത്രമാണ്. അതിൽ  വില്പനയുടെ കാര്യം ഒന്നും പറയുന്നില്ല എന്നാണ് ഹാർവാർഡ് യൂണിവേഴ്സിറ്റി ലാ കോളേജ് പ്രസിദ്ധീകരണം ആയ ഹാർവാർഡ് ലാ റിവ്യൂ പറയുന്നത്. പത്തൊമ്പതാം നൂറ്റാണ്ടിന്റെ മദ്ധ്യത്തിൽ മുസ്തഫ ഇസാത് എഫെൻഡി എന്ന ശിൽപി അല്ലാഹു, മുഹമ്മദ്, അബൂബക്കർ, ഉമർ, ഉസ്മാൻ, അലി എന്നീ പേരുകൾ‌, മരം കൊണ്ടുള്ള വൻ തളികകളിൽ അറബി അക്ഷരങ്ങളിൽ രേഖപ്പെടുത്തി, മദ്ധ്യഭാഗത്തെ മകുടത്തിനു ചുറ്റുമായി ഉറപ്പിച്ചു കടന്നുകയറ്റം പൂർത്തിയാക്കി. 562 മുതൽ 1204 വരെയും 1261 മുതൽ 1453 ഈസ്സ്റ്റെൺ ഓർതൊഡൊക്സ് സഭയുടെ പാത്രിയർക്കീസിന്റെ ആസ്ഥാനമായും, ക്രി.പി 1204 മുതൽ 1262 വരെ കത്തൊലിക്ക കത്ത്രീഡ്രലായും, 1453 മുതൽ മസ്ജിദായി നിലകൊണ്ട ഈ ബൈസാന്റിയൻ നിർമ്മിതി 1935-ൽ കമാൽ അത്താത്തുർക്കിന്റെ ഭരണകാലത്ത് മ്യൂസിയമാക്കി മാറ്റപ്പെട്ടു, .￰
മുസ്‌ലിം ആരാധനാലയം
മ്യൂസിയമെന്ന പദവി കോടതി റദ്ദാക്കിയതിനെത്തുടർന്ന് 2020 ജൂലൈയിൽ പ്രസിഡന്റ് തയ്യിപ് എർദോഗൻ ഹഗിയ സോഫിയയെ മുസ്‌ലിം ആരാധനാലയമായി പ്രഖ്യാപിച്ചു. പ്രദേശവാസികൾക്കും വിദേശികൾക്കും മുസ്‌ലിങ്ങൾക്കും അമുസ്‌ലിങ്ങൾക്കും ഹഗിയ സോഫിയയിൽ പ്രവേശനം ഉണ്ടാകും. 1934 ലാണ് ഹഗിയ സോഫിയയെ മ്യൂസിയമായി പ്രഖ്യാപിച്ചത്. നിലവിൽ യു.എന്നിന്റെ ലോക പൈതൃക പട്ടികയിൽ ഹാഗിയ സോഫിയ ഉൾപ്പെട്ടിട്ടുണ്ട്.
അവലംബം
വർഗ്ഗം:ലോകമഹാത്ഭുതങ്ങൾ വർഗ്ഗം:തുർക്കിയിലെ ചരിത്രസ്മാരകങ്ങൾ
ജേമീ ലീ കർട്ടിസ്
ജേമീ ലീ കർട്ടിസ് (ജനനം: നവംബർ 22, 1958) ഒരു അമേരിക്കൻ അഭിനേത്രിയും എഴുത്തുകാരിയും ആക്ടിവിസ്റ്റുമാണ്. 1978 ൽ ജോൺ കാർപെന്ററിന്റെ ഹലോവീൻ എന്ന ഹൊറർ സിനിമയിലെ ലോറി സ്ട്രോഡ് എന്ന കഥാപാത്രത്തെ അവതരിപ്പിച്ചുകൊണ്ട് അവർ സിനിമാ രംഗത്തേയ്ക്ക് അരങ്ങേറ്റം നടത്തി. ഈ ചിത്രം അവരെ സിനിമാരംഗത്ത് ഒരു "സ്‌ക്രീം ക്യൂൻ" ആയി സ്ഥാപിച്ചതോടെ 1980 ൽ ദ ഫോഗ്, പ്രോം നൈറ്റ്, ടെറർ ട്രെയിൻ എന്നിവയുൾപ്പെടെയുള്ള ഏതാനും ഹൊറർ സിനിമകളിൽ അവർ പ്രത്യക്ഷപ്പെട്ടു. ഹാലോവീൻ II (1981), ഹാലോവീൻ എച്ച് 20: 20 വർഷങ്ങൾക്ക് ശേഷം (1998), ഹാലോവീൻ: റെസറക്ഷൻ (2002), ഹാലോവീൻ (2018) എന്നിവയിൽ ലോറി സ്ട്രോഡിന്റെ വേഷം അവർ ആവർത്തിച്ച് അവതരിപ്പിച്ചു.
വിവിധയിനം ചലച്ചിത്രങ്ങൾക്കുവേണ്ടി പ്രവർത്തിച്ചിട്ടുള്ള ജേമീ ലീ കർട്ടിസിന്റെ ചലച്ചിത്രങ്ങളിൽ മികച്ച സഹനടിക്കുള്ള ബാഫ്റ്റ അവാർഡ് നേടിയ ട്രേഡിംഗ് പ്ലേസ് (1983), മികച്ച നടിക്കുള്ള ബാഫ്റ്റ നോമിനേഷൻ നേടിയ എ ഫിഷ് കാൾഡ് വാണ്ട (1988) തുടങ്ങിയ ഹാസ്യരസപ്രധാനങ്ങളായ ചിത്രങ്ങളും ഉൾപ്പെടുന്നു. ജെയിംസ് കാമറൂണിന്റെ ആക്ഷൻ കോമഡി ചിത്രമായ ട്രൂ ലൈസ് (1994) എന്ന ചിത്രത്തിൽ ഹെലൻ ടാസ്‌കറുടെ വേഷത്തിൽ അഭിനയിച്ചതിന്റെപേരിൽ ഒരു ഗോൾഡൻ ഗ്ലോബ് പുരസ്കാരം, അമേരിക്കൻ കോമഡി പുരസ്കാരം, സാറ്റേൺ അവാർഡ് എന്നിവ നേടിയിരുന്നു. കർട്ടിസിന്റെ മറ്റ് പ്രധാന ചിത്രങ്ങളിൽ ബ്ലൂ സ്റ്റീൽ (1990), മൈ ഗേൾ (1991), ഫോറെവർ യംഗ് (1992), ദി ടെയ്‌ലർ ഓഫ് പനാമ (2001), ഫ്രീക്കി ഫ്രൈഡേ (2003), ബെവർലി ഹിൽസ് ചിഹ്വാഹ്വ (2008), യു എഗെയ്ൻ (2010), വെറോണിക്ക മാർസ് (2014), നൈവ്സ് ഔട്ട് (2019) എന്നിവ ഉൾപ്പെടുന്നു.
എബിസിയുടെ ഹാസ്യ പരമ്പരയായ എനിതിംഗ് ബട്ട് ലവ് (1989–1992) ൽ ഹന്ന മില്ലർ എന്ന കഥാപാത്രത്തെ അവതരിപ്പിച്ചതിന് കർട്ടിസിന് ഒരു ഗോൾഡൻ ഗ്ലോബും പീപ്പിൾസ് ചോയ്സ് അവാർഡും ലഭിച്ചിരുന്നു. നിക്കോളാസ് ഗിഫ്റ്റ് (1998) എന്ന ടെലിവിഷൻ സിനിമയിലെ അഭിനയത്തിന് പ്രൈംടൈം എമ്മി അവാർഡിന് നാമനിർദേശം ചെയ്യപ്പെട്ടിരുന്നു. ഫോക് ബ്രോഡ്കാസ്റ്റിംഗ് കമ്പനിയുടെ ഹൊറർ കോമഡി പരമ്പരയായിരുന്ന സ്‌ക്രീം ക്വീൻസിൽ (2015–2016) കാത്തി മൻഷ് എന്ന കഥാപാത്രമായി അഭിനയിക്കുകയും ഏഴാമത്തെ ഗോൾഡൻ ഗ്ലോബ് നോമിനേഷൻ നേടുകയും ചെയ്തു.
നിരവധി കുട്ടികളുടെ പുസ്തകങ്ങൾ എഴുതിയിട്ടുള്ള അവരുടെ1998-ൽ പുറത്തിറങ്ങിയ ടുഡേ ഐ ഫീൽ സില്ലി, ആന്റ് അദർ മൂഡ്സ് ദാറ്റ് മേക്ക് മൈ ഡേ എന്ന പുസ്തകം ദ ന്യൂയോർക്ക് ടൈംസിന്റെ ബെസ്റ്റ് സെല്ലർ പട്ടികയിൽ ഇടംപിടിച്ചിരുന്നു. ദ ഹഫിംഗ്‌ടൺ പോസ്റ്റിന്റെ പതിവ് ബ്ലോഗർ കൂടിയാണ് അവർ. 1998 ൽ ഹോളിവുഡ് വാക്ക് ഓഫ് ഫെയിമിൽ കർട്ടിസിന് ഒരു താരം ലഭിച്ചു.
ആദ്യകാലം
കാലിഫോർണിയയിലെ സാന്താ മോണിക്കയിൽ നടൻ ടോണി കർട്ടിസിന്റെയും നടി ജാനറ്റ് ലീയുടെയും പുത്രിയായി ജേമീ ലീ കർട്ടിസ് ജനിച്ചു. ഹംഗറിയിൽ നിന്നുള്ള കുടിയേറ്റക്കാരുടെ മകനായ അവളുടെ പിതാവ് ഒരു യഹൂദനായിരുന്നു. അവളുടെ മാതാവിന്റെ വഴിയിലുള്ള മുതു മുത്തശ്ശിമാരിൽ രണ്ടുപേർ ഡാനിഷ് വംശജരും മാതാവിന്റെ പൂർവ്വികരിൽ ബാക്കിയുള്ളവർ ജർമ്മൻ, സ്കോട്ട്സ്-ഐറിഷ് വംശജരായിരുന്നു. കെല്ലി കർട്ടിസ് എന്ന പേരിൽ അഭിനേത്രിയായ ഒരു മൂത്ത സഹോദരിയും അലക്സാണ്ട്ര, നടി അല്ലെഗ്ര കർട്ടിസ്, ബെഞ്ചമിൻ, നിക്കോളാസ് കർട്ടിസ് (1994 ൽ മയക്കുമരുന്ന് അമിതമായി കഴിച്ച് മരിച്ചു) എന്നിങ്ങനെ നിരവധി അർദ്ധസഹോദരന്മാരും (എല്ലാം അവളുടെ പിതാവിന്റെ പുനർവിവാഹത്തിൽ നിന്ന്) അവർക്കുണ്ട്. കർട്ടിസിന്റെ മാതാപിതാക്കൾ 1962 ൽ വിവാഹമോചനം നേടിയിരുന്നു. വിവാഹമോചനത്തിനുശേഷം, തന്റെ പിതാവ് ചുറ്റുവട്ടത്തിലില്ലായിരുന്നുവെന്നും ഒരു പിതാവെന്ന സ്ഥാനത്തിന് അയാൾക്ക് താൽപ്പര്യമില്ലായിരുന്നുവെന്നും അവർ പറഞ്ഞു.
കർട്ടിസ്, ലോസ് ഏഞ്ചൽസിലെ വെസ്റ്റ്‌ലേക്ക് സ്കൂളിലും (ഇപ്പോൾ ഹാർവാർഡ്-വെസ്റ്റ്‌ലേക്ക് സ്‌കൂൾ) ബെവർലി ഹിൽസ് ഹൈസ്‌കൂളിലും പഠനം നടത്തുകയും ചോട്ട് റോസ്മേരി ഹാളിൽ നിന്ന് ബിരുദം നേടുകയും ചെയ്തു. 1976 ൽ കാലിഫോർണിയയിലേക്ക് മടങ്ങിയ അവർ, മാതാവിന്റെ മാതൃവിദ്യാലയമായ കാലിഫോർണിയയിലെ സ്റ്റോക്ക്‌ടണിലെ പസഫിക് സർവകലാശാലയിൽ നിയമപഠനത്തിനു ചേർന്നു. ഒരു സെമസ്റ്ററിന് ശേഷം അഭിനയ ജീവിതം തുടരുന്നതിനായി പഠനം ഉപേക്ഷിച്ചു.
അവലംബം
വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:വനിതാ കണ്ടുപിടുത്തക്കാർ
ബീരേന്ദ്രകുമാർ ഭട്ടാചാര്യ
അവാർഡുകൾ
ഇയറുയിങ്ഗം സാഹിത്യ അക്കാദമി അവാർഡും (1961) മൃത്യുഞ്ജയ ജ്ഞാനപീഠപുരസ്കാരവും (1978) നേടി.
പുറം കണ്ണികൾ
വർഗ്ഗം:അസ്സമീസ് സാഹിത്യകാരന്മാർ വർഗ്ഗം:1924-ൽ ജനിച്ചവർ
അന്തർജ്ജനം
കേരളത്തിലെ നമ്പൂതിരി സ്ത്രീകളാണ്‌ അന്തർജ്ജനം എന്നറിയപ്പെടുന്നത്. 'അകത്തുള്ള ആൾ' എന്ന ശബ്ദാർഥത്തോടു കൂടിയ ഈ പദത്തിന്റെ മലയാള പര്യായങ്ങളാണ് അകത്തുള്ളോർ, അകത്തമ്മ, അത്തേമ്മ, ആത്തോൽ തുടങ്ങിയവ.
പരമ്പരാഗതമായി ഘോഷാ (പർദ) സമ്പ്രദായത്തിലാണ് ഇവർകഴിഞ്ഞുവന്നത്. പരപുരുഷദർശനം, പരസ്യമായ യാത്രകൾതുടങ്ങിയവ ഇവർക്ക് നിഷിദ്ധമായിരുന്നു. അടുക്കളക്കാര്യങ്ങളും ദേവകാര്യങ്ങളും ആയിരുന്നു പ്രധാനമായും ഇവർക്ക് നിർവഹിക്കേണ്ടിയിരുന്നത്. ദേഹം മുഴുവൻമറയ്ക്കുന്ന വിധം വസ്ത്രം ധരിച്ച് 4-5 അടിയിൽകുറയാതെ വ്യാസമുള്ള മറക്കുട (മനക്കുട) യും വഹിച്ചുകൊണ്ട് 'തുണപ്പെണ്ണുങ്ങളുടെ' (ദാസികൾ) അകമ്പടിയോടുകൂടി മാത്രമേ ഇവർവല്ലപ്പോഴും പുറത്തു സഞ്ചരിച്ചിരുന്നുള്ളു. പഴയ ആചാരാനുഷ്ടാനങ്ങളെയെല്ലാം ധ്വംസിച്ചുകൊണ്ട് കേരളത്തിൽ 20 -ം നൂറ്റാണ്ടിൻറെ പ്രഥമാർധത്തിലുണ്ടായ സാമൂഹികസാംസ്കാരിക നവോത്ഥാനം അന്തർജനങ്ങളെ ബഹിർലോക സ്ത്രീജനങ്ങളോടൊപ്പം സ്വതന്ത്രരാക്കി.
ഇതും കാണുക
വർഗ്ഗം:മലയാളി ബ്രാഹ്മണർ
സെജിയാങ് യൂണിവേഴ്സിറ്റി
ചൈനയിലെ ഏറ്റവും പഴക്കം ചെന്ന സർവകലാശാലകളിൽ ഒന്നും, ഉന്നത വിദ്യാഭ്യാസത്തിന് പ്രവേശനം ലഭിക്കാൻ എളുപ്പമല്ലാത്തതുമായ സ്ഥാപനങ്ങളിൽ ഒന്നുമാണ് സെജിയാങ് യൂണിവേഴ്സിറ്റി(Zhejiang University (ZJU, also known as Che Kiang University; ) 1897-ൽ സ്ഥാപിക്കപ്പെട്ട സെജിയാങ് യൂണിവേഴ്സിറ്റി ചൈനീസ് സർവകലാശാലകളിലെ സി9 ലീഗ്, യാങ്സി ഡെൽറ്റ യൂണിവേഴ്സിറ്റി അലയൻസ്, അസോസിയേഷൻ ഒഫ് പസഫിക് റിം യൂണിവേഴ്സിറ്റീസ് എന്നിവയിൽ അംഗത്വവുമുള്ള ഒരു ഗവേഷണ സർവ്വകലാശാലയാണ്.
ഷാങ്ഹായിൽ നിന്നും 112 mi തെക്കുപടിഞ്ഞാറായി സ്ഥിതിചെയ്യുന്നതും സെജിയാങ് പ്രൊവിൻസിന്റെ തലസ്ഥാനവുമായ ഹാങ്ഝൗവിൽ ആണ് ഈ യൂണിവേഴ്സിറ്റി സ്ഥിതിചെയ്യുന്നത്. ഏകദേശം 70 ലക്ഷത്തോളം പുസ്തകങ്ങളുള്ള സെജിയാങ് യൂണിവേഴ്സിറ്റി ലൈബ്രറി ചൈനയിലെ ഏറ്റവും വലിയ സെജിയാങ് യൂണിവേഴ്സിറ്റി ലൈബ്രറിയാണ്
ക്വിങ് രാജവംശം
1897-ൽ സെജിയാങ് മേയറായിരുന്ന ലിൻ ക്വി (Lin Qi ),"ക്വിഷി അകാദമി/ചിയുഷി അകാദമി". സ്ഥാപിച്ചു. പാശ്ചാത്യവിദ്യഭ്യാസം ലഭിച്ച അദ്ദേഹം ആ സമ്പ്രദായം ക്വിഷി അകാദമിയിൽ പഠിപ്പിച്ചു.
അവലംബം
വർഗ്ഗം:ചൈനയിലെ സർവ്വകലാശാലകൾ
നീലവരയൻ കോമാളി
വരയൻ കോമാളിയോട് വളരെയധികം സാമ്യമുള്ള ശലഭമാണ് നീലവരയൻ കോമാളി. നീലി ചിത്രശലഭ കുടുംബത്തിൽ പെടുന്നു. വനങ്ങളിലെ അരുവികളുടെ ഓരങ്ങളിൽ സാധാരണയായി കാണുന്നു.മുൻ ചിറകിൽ സ്പർശിനിയോട് ചേർന്ന ഭാഗത്തുള്ള രണ്ടു വരകൾ ചിറകിന്റെ വശങ്ങളിലെത്തുമ്പോഴേക്കും ഒന്നായിരിക്കും. പച്ച നിറമുള്ള ലാർവയ്ക്ക്പുറത്ത് രോമങ്ങളുണ്ട്. ചെറുതുടലി, കൊട്ടമുള്ള്, ഇലന്ത എന്നിവയാണ് ശലഭത്തിന്റെ ലാർവയുടെ പ്രധാന ഭക്ഷണസസ്യങ്ങൾ.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
കുറ്റിക്കണ്ടൽ
റൈസോഫോറെസിയ കുടുംബത്തിൽപ്പെട്ട 8 മീറ്ററോളം വളരുന്ന കണ്ടൽച്ചെടിയാണ്‌ കുറ്റിക്കണ്ടൽ അഥവാ ചെറുകണ്ടൽ. ശാസ്ത്രനാമം: ബ്രുഗുവൈറ സിലിൻഡ്രിക്ക‎ (Bruguiera cylindrica). ഇവയുടെ കുടുബത്തിൽ നിന്നുള്ള നാലോളം ഇനം ചെടികൾ ഇന്ത്യയുടെ തീരങ്ങളിലുണ്ട്. മറ്റുള്ളവയിൽ നിന്നും കുറ്റികണ്ടലിനെ തിരിച്ചറിയുന്നത് ഇവയുടെ നല്ല പച്ച നിറത്തിലുള്ള കമ്പുകളും തിളങ്ങുന്ന തടിയും മൂലമാണ്. മണ്ണിനടിയിൽ മുകളിലോട്ട് മുളച്ചു വളർന്നു നിൽക്കുന്ന ശ്വസന വേരുകളും പടർന്ന് പന്തലിച്ചിരിക്കുന്ന വേരുപടർപ്പുകളൂം ചിലപ്പോൾ പുറത്തേക്ക് കാണാം.
പൂർണ്ണ വളർച്ചയെത്തിയ മരങ്ങൾ നല്ല ഉരുപ്പടിയായും ഫർണ്ണീച്ചർ നിർമ്മാണത്തിനും ഉപയോഗിക്കുന്നുണ്ട്. മരത്തൊലിയിൽ നിന്നുമെടുക്കുന്ന ഔഷധങ്ങൾ, ടാനിൻ എന്നിവ വളരെ പ്രാധാനപ്പെട്ടതാണ്. പിണഞ്ഞുകിടക്കുന്ന വേരുകൾ അഴിമുഖ തീരത്തെ സംരക്ഷിക്കുന്നതിൽ പ്രധാനപങ്ക് വഹിക്കുന്നു. ഉത്തരകേരളത്തിൽ Bruguieraയുടെ ഒരു ജാതി കണ്ടൽച്ചെടി മാത്രമെ ഇന്ന് കാണപ്പെടുന്നുള്ളൂ. തെക്കൻ കേരളത്തിൽ Bruguiera gymnohiza എന്ന ഇനം കൂടിയുണ്ട്. . മേടം, ഇടവം, മിഥുനം മാസങ്ങളിലാണ് സാധാരണ കുറ്റിക്കണ്ടൽ പൂവിടുക.
അവലംബം
വിഭാഗം:കണ്ടലുകൾ
വൈതരണ നദി
മഹാരാഷ്ട്രയിലെ നാസിക് ജില്ലയിൽ നിന്നും ഉദ്ഭവിച്ച് അറബിക്കടലിൽ ചേരുന്ന ഒരു നദിയാണ്. ഇത് നാസിക് ജില്ലയിലെ ട്രിംബക്-അൻജനേരി മലനിരകളിൽ നിന്നും ഉദ്ഭവിച്ച് പടിഞ്ഞാറോട്ട് ഒഴുകി മാഹിം പട്ടണത്തിനു ഏകദേശം ഇരുപത് കിലോമീറ്റർ തെക്കായി അറബിക്കടലിൽ ചേരുന്നു. 172 കിലോമീറ്റർ നീളമുള്ള ഈ നദിയിൽ പ്രതിവർഷം ശരാശരി 4350 ക്യു.മീറ്റർ ജലം ഒഴുകുന്നു. സൂര്യ എന്നൊരു പോഷകനദി കൂടി ഈ നദിക്ക് ഉണ്ട്.
അവലംബം
വർഗ്ഗം:മഹാരാഷ്ട്രയിലെ നദികൾ
യസ് മാൻ
യെസ് മാൻ 2008-ൽ പുറത്തിറങ്ങിയ ഒരു ഹോളിവുഡ് കോമഡി ചലചിത്രമാണ്‌. നികോളാസ് സ്റൊല്ലെർ എഴുതി പെയ്ടൂൻ റീഡ് സംവിധാനം ചെയ്ത ഈ ചിത്രത്തിലെ നായകൻ ജിം കാരി ആണ്. 2005-ൽ ഇറങ്ങിയ ബ്രിട്ടീഷ്‌ നോവലിസ്റ്റ് ടണ്ണി വാല്ലസിന്റെ യെസ് മാൻ എന്ന നോവലിനെ ആസ്പദമാക്കിയാണ് ഈ ചിത്രം നിർമ്മിച്ചത്. 2008 ഡിസംബർ 19-നു ഇറങ്ങിയ ചിത്രം വമ്പിച്ച പ്രദർശനവിജയം സ്വന്തമാക്കി.
കഥ
ഒരാൾ ഒരു വർഷത്തേക്ക് എല്ലാ കാര്യത്തിനും yes പറയാൻ തീരുമാനിക്കുന്നതും തുടർന്നുണ്ടാവുന്ന രസകരമായ സംഭവങ്ങളും ആണ് കഥ
അവലംബം
വർഗ്ഗം:ഇംഗ്ലീഷ് ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ
ഇന്ത്യൻ നക്ഷത്ര ആമ
ഇന്ത്യയിലും ശ്രീലങ്കയിലുമായി കാണപ്പെടുന്ന ഒരുതരം ആമയാണ് ഇന്ത്യൻ നക്ഷത്ര ആമ. അനധികൃതമൃഗകടത്തുവിപണിയിൽ നക്ഷത്ര ആമകൾക്ക് പ്രിയമേറെയാണ്. ഓമന മൃഗമായി വളർത്തുവാനും ഇതിന്റെ ഇറച്ചിക്ക് ഔഷധ ഗുണമുണ്ടെന്ന അന്ധവിശ്വാസവും കാരണമാണ് ഇവ അധികവും വേട്ടയാടപ്പെടുന്നത്.
ഭക്ഷണം:സസ്യജാലങ്ങൾ, പഴങ്ങൾ, പൂക്കൾ; പുല്ല് മേഞ്ഞ് നടക്കാനാണിഷ്ടം.
തൂക്കം:	1.3കി.ഗ്രാം - 2.2 കി.ഗ്രാം മണിക്കൂറിൽ 0.05 കി.മീറ്റർ സഞ്ചാര വേഗമുള്ള ഈ ആമയ്ക്ക് 3 0 മുതൽ 80വർഷങ്ങൾ വരെ ആയുസ്സുണ്ട്.
കൂടുതലും തനിയെ ജീവിക്കുന്നു. ധാരാളമായി വേട്ടയാടപ്പെടുന്നതിനാൽ സംരക്ഷിത ജീവിയാണ്.പറവകളും, പാമ്പുകളും, മനുഷ്യനും ഇവയുടെ ശത്രുക്കളാണ്.
നിറം
പച്ച, കറുപ്പ്, തവിട്ട്, മഞ്ഞ മുതലായ നിറങ്ങളിൽ കാണപ്പെടുന്നു.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യയിലെ ഉരഗങ്ങൾ വർഗ്ഗം:പാകിസ്താനിലെ ഉരഗങ്ങൾ വർഗ്ഗം:ഏഷ്യയിലെ ഉരഗങ്ങൾ വർഗ്ഗം:ശ്രീലങ്കയിലെ ഉരഗങ്ങൾ
ജോസഫീൻ കൊക്രെയ്ൻ
വാണിജ്യാടിസ്ഥാനത്തിൽ വിജയകരമായ ആദ്യത്തെ ഓട്ടോമാറ്റിക് ഡിഷ്‌വാഷറിന്റെ ഉപജ്ഞാതാവായിരുന്നു ജോസഫീൻ ഗാരിസ് കോക്രാൻ (Josephine Garis Cochran പിന്നീട് കോക്രൺ, Cochrane) (ജനനം:മാർച്ച് 8, 1839 മരണം:ഓഗസ്റ്റ് 3, 1913 (വയസ്സ് 74). തന്റെ വീട്ടിനു പുറകിലെ ഷെഡിൽ രൂപകൽപ്പന ചെയ്ത ഉപകരണം ഒരു മെക്കാനിക്കായിരുന്ന ജോർജ്ജ് ബട്ടേഴ്സിന്റെ സഹായത്തോടെ നിർമ്മിക്കുകയും അയാൾ ജോസഫീന്റെ കമ്പനിയിലെ ആദ്യത്തെ ജീവക്കാരിൽ ഒരാളായി മാറുകയും ചെയ്തു. 1886 ഡിസംബർ 28-ന് തന്റെ കണ്ടുപിടുത്തത്തിനു പേറ്റന്റ് ലഭിച്ചതിനുശേഷം അവർ തന്റെ യന്ത്രം നിർമ്മിക്കാനായി ഗാരിസ്-കോക്രൺ മാനുഫാക്ചറിംഗ് കമ്പനി(Garis-Cochrane Manufacturing Company) സ്ഥാപിച്ചു. 1893-ൽ ചിക്കാഗോയിൽ നടന്ന വേൾഡ്സ് കൊളംബിയൻ എക്‌സ്‌പോസിഷനിൽ കൊക്രെയ്ൻ തന്റെ പുതിയ യന്ത്രം പ്രദർശിപ്പിക്കുകയുണ്ടായി. മേളയിൽ ഈ കണ്ടുപിടുത്തത്തിനു അവർക്ക് സമ്മാനം ലഭിക്കുകയുണ്ടായി. ഡിഷ്‌വാഷറുകൾ നിർമ്മിക്കുന്ന ഗാരിസ്-കോക്രാൻ മാനുഫാക്ചറിംഗ് കമ്പനി ഹോട്ടലുകളെയും മറ്റ് വാണിജ്യ ഉപഭോക്താക്കളെയും കേന്ദ്രീകരിച്ച് വളർന്നു, 1897 ൽ കോക്രന്റെ ക്രസന്റ് വാഷിംഗ് മെഷീൻ കമ്പനി എന്ന് പുനർനാമകരണം ചെയ്യപ്പെട്ടു.. 1913 ൽ കൊക്രാന്റെ മരണശേഷം ഹൊബാർട്ട് മാനുഫാക്ചറിംഗ് കമ്പനി ഏറ്റെടുത്തതിനുശേഷം കൊക്രാന്റെ ക്രസന്റ് വാഷിംഗ് മെഷീൻ കമ്പനി കിച്ചൻ എയ്ഡിന്റെ ഭാഗമായി. 1949 ൽ കൊക്രന്റെ രൂപകൽപ്പനയെ അടിസ്ഥാനമാക്കിയുള്ള ആദ്യത്തെ കിച്ചൻ എയ്ഡ് ഡിഷ്‌വാഷർ പൊതുജനങ്ങൾക്ക് ലഭ്യമായിത്തുടങ്ങി. നേരത്തെ പരിമിതമായിരുന്നുവെങ്കിലും ,1950-കളോടെ, മിക്ക വീടുകളിലും ചൂടുവെള്ളം ലഭ്യമായിരുന്നു. 1950-കളിൽ ഭവന ഉപഭോക്തൃ വിപണി ഡിഷ്‌വാഷറുകൾക്കായി തുറന്നു. ഡിഷ്‌വാഷർ കണ്ടുപിടിച്ചതിന് 1886 ഡിസംബർ 28 ന് നൽകിയ പേറ്റന്റ് 355,139 കൊക്രാനെ 2006 ൽ നാഷണൽ ഇൻവെന്റേഴ്സ് ഹാൾ ഓഫ് ഫെയിമിൽ ഉൾപ്പെടുത്തി.
അവലംബം
വർഗ്ഗം:അമേരിക്കൻ കണ്ടുപിടിത്തക്കാർ
ഡിസംബർ 28
ഗ്രിഗോറിയൻ കലണ്ടർ പ്രകാരം ഡിസംബർ 28 വർഷത്തിലെ 362 (അധിവർഷത്തിൽ 363)-ാം ദിനമാണ്‌
ചരിത്രസംഭവങ്ങൾ
ചരിത്രത്തിൽ ഇന്ന്… ്്്്്്്്്്്്്്്്്് 893 - അർമേനിയയിലെ ഡിവിൻ നഗരം ഭൂകമ്പം മൂലം നശിച്ചു.
1612 - ഗലീലിയോ ഗലീലി നെപ്റ്റ്യൂൺ കണ്ടെത്തി
1768 - തായ്ലാൻഡിന്റെ രാജാവിനെ കീഴടക്കി ടാക്സിൻ കിരീടധാരണം നേടിയെടുത്തു തോൻബുരി ഒരു തലസ്ഥാനമാക്കി.
1836 - തെക്കൻ ഓസ്ട്രേലിയ, അഡെലെയ്ഡ് എന്നീ സ്ഥലങ്ങൾ സ്ഥാപിതമായി
1836 - സ്പെയിൻ മെക്സിക്കോയുടെ സ്വയംഭരണാവക്കാശം അംഗീകരിച്ചു.
1846 - അയോവ 29-ാമത്തെ യുഎസ് സംസ്ഥാനമായി അംഗീകരിക്കപ്പെട്ടു.
1885 - 1857 ലെ ഇന്ത്യൻ സ്വാതന്ത്ര്യ സമര പരാജയത്തിന് പ്രധാന കാരണം ജനങ്ങളെ ഒറ്റക്കെട്ടായി നയിക്കാ’ നുള്ള ഒരു പ്രസ്ഥാനത്തിന്റെ അപര്യാപ്തയാണെന്ന് ബോധ്യപ്പെട്ടതിന്റെ അടിസ്ഥാനത്തിൽ ദേശിയ സ്വാതന്ത്ര്യ സമര നേതാക്കൾ മുംബൈയിലെ ഗോകുൽദാസ് തേജ് പാൽ കോളജിൽ യോഗം ചേർന്ന് ഇന്ത്യക്കാർക്കായ സംഘടിത പ്രസ്ഥാനം ഇന്ത്യൻ നാഷനൽ കോൺഗ്രസ് രൂപീകരിച്ചു. W C ബാനർജിയായിരുന്നു പ്രഥമ അദ്ധ്യക്ഷൻ.
1895 - വിൽഹെം കോൺറാഡ് റോൺട്ജൻ ഒരു പുതിയ തരം റേഡിയേഷൻ കണ്ടുപിടിച്ച് ഒരു പേപ്പർ പ്രസിദ്ധീകരിച്ചു, പിന്നീട് ഇത് എക്സ്-രശ്മികൾ എന്നറിയപ്പെട്ടു.
1895 - ലൂമിയർ സഹോദരന്മാർ വികസിപ്പിച്ച സിനിമാറ്റോഗ്രാഫിയുടെ പ്രഥമ പ്രദർശനം പാരീസിൽ നടന്നു.
1904 - വയർലെസ് ടെലിഗ്രാഫ് വഴിയുള്ള ആദ്യത്തെ കാലാവസ്ഥ പ്രവചനം ലണ്ടനിൽ പ്രസിദ്ധീകരിച്ചു.
1912 - ആദ്യത്തെ മുനിസിപ്പൽ ഉടമസ്ഥതയിലുള്ള ട്രാം സാൻ ഫ്രാൻസിസ്കോയിൽ തെരുവിലിറങ്ങി.
1932 - നാലു ദിവസത്തെ പദയാത്രക്കൊടുവിൽ പ്രഥമ ശിവഗിരി തീർഥാടന സംഘം ശിവഗിരിയിൽ എത്തി.
1953 - യൂണിവേഴ്‌സിറ്റി ഗ്രാന്റ് കമ്മിഷൻ സ്ഥാപിതമായി
1955 - ഐ ആർ എസ് 1 സി വിജയകരമായി വിക്ഷേപിച്ചു..
1972 കിം ഉൽ സുന്ദ് ഉത്തര കൊറിയൻ പ്രസിഡണ്ടായി
1981 - കെ.കരുണാകരൻ മുഖ്യമന്ത്രിയായും സി.എച്ച് മുഹമ്മദ് കോയ ഉപമുഖ്യമന്ത്രിയുമായി എട്ടംഗ മന്ത്രിസഭ അധികാരമേറ്റു.
1989 - ഓസ്ട്രേലിയയിലെ ന്യൂ സൗത്ത് വേൽസിലെ ന്യൂകാസ്റ്റിലിൽ 5.6 തീവ്രത രേഖപ്പെടുത്തിയ ഭൂചലനത്തിൽ 13 പേർ കൊല്ലപ്പെട്ടു.
2009 - പാകിസ്താനിലെ കറാച്ചിയിൽ ഷിയ മുസ്ലീങ്ങൾ ആശൂറ ദിനം ആചരിക്കുമ്പോൾ നടന്ന ഒരു ചാവേർ ബോംബാക്രമണത്തിൽ നാല്പതിമൂന്ന് പേർ മരിച്ചു.
2014 - സുരാബയ മുതൽ സിംഗപ്പൂർ വരെയുള്ള ഇന്തോനേഷ്യ എയർ ഏഷ്യ വിമാനം 8501 കരിമിഡ കടലിടുക്കിൽ തകർന്നു. 162 പേരുടെ മരണത്തിനിടയാക്കി.
2014 - ഇറ്റാലിയൻ നദിയിലെ അഡ്രിയാട്ടിക്ക് സമുദ്രത്തിലെ ഒൻടാരിയോ കടലിടുക്കിൽ ജർമ്മനിയിലെ എം.എസ്. നോർമാൻ അറ്റ്ലാന്റിക് തീപിടിച്ചു ഒൻപത് പേർ മരിക്കുകയും, 19 പേരെ കാണാതാവുകയും ചെയ്തു.
2017 - മുത്തലാഖ് ക്രിമിനൽ കുറ്റമാക്കുന്ന ബിൽ ലോകസഭ പാസാക്കി
2020 - കഴിഞ്ഞ പതിറ്റാണ്ടിലെ മികച്ച താരത്തിനുള്ള ഗാരി സോബേഴ്സിന്റെ പേരിലുള്ള ഐസിസി പുരസ്കാരവും മികച്ച ഏകദിന താരത്തിനുള്ള പുരസ്കാരവും ഇന്ത്യൻ ക്രിക്കറ്റ് ക്യാപ്റ്റൻ വിരാട് കോലിക്ക്. ഓസ്ട്രേലിയൻ താരം സ്റ്റീവ് സ്മിത്തിനാണ് മികച്ച ടെസ്റ്റ് താരത്തിനുള്ള പുരസ്കാരം. അഫ്ഗാനിസ്ഥാൻ സ്പിന്നർ റാഷിദ് ഖാൻ മികച്ച ട്വന്റി20 താരമായി. മുൻ ഇന്ത്യൻ ക്യാപ്റ്റൻ മഹേന്ദ്ര സിങ് ധോണിക്കാണ് ‘സ്പിരിറ്റ് ഓഫ് ക്രിക്കറ്റ്’ പുരസ്കാരം.
2020 - നൂറ്റാണ്ടിലെ മികച്ച ഫുട്ബോൾ താരത്തിനുള്ള ഗ്ലോബ് സോക്കർ പുരസ്കാരം യുവെന്റസിന്റെ പോർച്ചുഗൽ താരം ക്രിസ്റ്റ്യാനോ റൊണാൾഡോക്ക് സമ്മാനിച്ചു.
2020 - രാജ്യത്ത് ആദ്യമായി ഡ്രൈവറില്ലാത്ത മെട്രോ സർവീസ് ആരംഭിച്ചു. ഡൽഹി ജനക്പുരി വെസ്റ്റ് - ബൊട്ടാണിക്കൽ ഗാർഡൻ പാതയിലാണിത്.
By ' ടീം തത്ത്വമസി - ജ്യോതിർഗ്ഗമയ   ****************************
ജന്മദിനങ്ങൾ
ടാറ്റ സൺസിന്റെയും ടാറ്റ ഗ്രുപ്പിന്റയും  ചെയർമാൻ ആയിരുന്ന രത്തൻ നാവൽ ടാറ്റ (1937),
പ്രമുഖ ചലച്ചിത്രനിർമ്മാണ കമ്പനിയായ  മെഹ്ബൂബ് സ്റ്റുഡിയോസ്ന്റെ സ്ഥാപകനായ   മെഹ്ബൂബിന്റെ ദത്ത് പുത്രനും   അഭിനേതാവുമായ സാജിദ് ഖാൻ (1951),
ഇന്ത്യൻ ഹോക്കി ടീമിന്റ് ഫോർവേഡ് കളിക്കാരനായിരുന്ന ദീപക് താക്കൂർ സോങ്ഖ്ല (1980),
നിരൂപക പ്രശംസ നേടിയ ഒട്ടനവധി കഥാപാത്രങ്ങളെ അവരിപ്പിച്ചിട്ടുള്ള   അമേരിക്കൻ ചലച്ചിത്ര അഭിനേതാവും, നിർമ്മാതാവുമായ ഡെൻസൽ വാഷിങ്ടൺ (1954),
ചൈനീസ് മനുഷ്യാവകാശ പ്രവർത്തകനും, എഴുത്തുകാരനും, രാഷ്ട്രീയ തടവുകാരനുമായ ലിയു സിയാബോ (1955) ജന്മദിനം
വക്കം മൗലവി ജ. (1873 -1932 ) ഡി.എം പൊട്ടെക്കാട്‌, ജ. (1923) ബോധേശ്വരൻ, ജ. (1901-1990) ധീരുഭായ് അംബാനി ജ. (1932 -2002) അരുൺ ജെയ്റ്റ്ലി ജ. (1952- 2019) വുഡ്രൊ വിൽസൺ ജ. (1856- 1924) വിശുദ്ധ അമാൻഡിന ജ. 1872 - 1900 സർ ആർതർ എഡിങ്ടൺ ജ. (1882 – മിൽട്ടൺ ഒബോട്ടെ ജ. (1925 - 2005), ഗി ദുബോർ ജ. (193 -1994)
ചരമവാർഷികങ്ങൾ
ഇന്നത്തെ സ്മരണ !!! ്്്്്്്്്്്്്്്്്്
ഫാ. ജോസഫ്‌ വടക്കൻ മ. (1919-2002) റോസമ്മ പുന്നൂസ്‌ മ. (1913 - 2013) ജോസഫ്. പുലിക്കുന്നേൽ മ. (1932-2017) അരിയാൻ രാജമന്നാൻ മ. (-2011) സുന്ദർലാൽ പട്‌വ മ. (1924 - 2016) സുമിത്രാനന്ദൻ, പന്ത്‌, മ. (1900 -1977) ഫ്രാൻസിസ് ഡി സാലസ് മ. (1567 -1622)
മറ്റുപ്രത്യേകതകൾ
വർഗ്ഗം:ഡിസംബർ 28 ഹോളി ഇന്നസെന്റ്സ് ഡേ! [ Holy Innocents Day - ഹെറോദോസിന്റെ പട്ടാളക്കാർ യൂദയായിലെ നിരപരാധികളായ ശിശുക്കളെ വധിച്ചതിന്റെ ഓർമ്മ പുതുക്കുന്ന ദിനം]
ജന്മദിനം (1885) സ്ഥാപകദിനം
ഇന്ന് 127 വയസ്സ്
[2007-ൽ രാജഭരണത്തിൽനിന്നും ജനാധിപത്യ ഭരണത്തിലേക്ക് വന്നതിന്റെ ഓർമക്ക് ഇന്ന് നേപ്പാൾ ദേശിയ ദിനമായാചരിക്കുന്നൂ]
ദിനം! National Card Playing Day National Chocolate Candy Day National Call a Friend Day National Short Film Day Pledge of Allegiance Day
മേനിപ്പാറക്കിളി
ശിശിരകാലത്ത് മാത്രം കേരളത്തിൽ കാണപ്പെടുന്ന കാട്ടുപുള്ളുകളുടെ വർഗത്തിൽപ്പെട്ട ദേശാടനപ്പക്ഷിയാണ് മേനിപ്പാറക്കിളി. ഇംഗ്ലീഷ് നാമം : Blue headed Rock Thrush (Monticola cinclorhynchus)
വിവരണം
കുറിക്കണ്ണൻകാട്ടുപുള്ളിനോട് സാദൃശ്യം ഉള്ളതും എന്നാൽ അതിനേക്കാൾ ചെറിയതുമാണ് ഈ പക്ഷി. പൂവന് കണ്ണിൽ നിന്ന് ചുമല് വരെ എത്തുന്നതും നല്ല വീതിയുള്ളതുമായ കറുത്ത പട്ട ഒഴിച്ച്, തലയും തൊണ്ടയും താടിയും നീലനിറമാണ്. പുറവും, വാലും കറുപ്പ്. പുറത്തുള്ള തൂവലുകൾക്കു തവിട്ട് നിറത്തിലുള്ള 'കര' ഉള്ളതുകൊണ്ട് അവിടെ കുറെ ചെതുമ്പൽ അടയാളങ്ങൾ കാണും. പൂട്ടിയ ചിറകു ഏറെക്കുറെ നീല. അതിന്റെ നടുക്ക് തെളിഞ്ഞു കാണുന്ന വെള്ളപ്പട്ട പക്ഷി പറക്കുമ്പോൾ വ്യക്തമായി കാണാം. ശ്രോണിയും ദേഹത്തിന്റെ അടിഭാഗവും ഓറഞ്ച് അഥവാ ചെമ്പിച്ച തവിട്ടു നിറം. പിടയ്ക്ക്, ശരീരത്തിന്റെ ഉപരിഭാഗമെല്ലാം തവിട്ട് നിറമാണ്. അടിവശത്ത് തവിട്ടുനിറത്തിൽ ചെതുമ്പൽ പോലെ തവിട്ടു നിറത്തിൽ കാണപ്പെടുന്ന വരകൾ വെള്ളവരകളുമായി ഇടകലർന്നു കിടക്കും. പൂവനെയും പിടയും ഒരുമിച്ചു കാണുമ്പോൾ അവ വ്യത്യസ്ത ജാതികളാണെന്നു തോന്നും.
വിതരണം
ശിശിരകാലത്ത് കേരളം ഉൾപ്പെടെയുള്ള തെക്കേ ഇന്ത്യയിൽ കാണപ്പെടുന്നു. ബാക്കി കാലങ്ങളിൽ പാകിസ്താൻ മുതൽ അരുണാചൽ പ്രദേശ്‌ വരെയുള്ള ഹിമാലയമലനിരകളിൽ കാണപ്പെടുന്നു. തേയിലത്തോട്ടങ്ങൾ, ഏലതോട്ടങ്ങൾ, വനപ്രദേശങ്ങൾ എന്നിവടങ്ങളിൽ പ്രധാനമായും കാണപ്പെടുന്നു.
ആഹാരം
ചെറുപ്രാണികൾ ആണ് ഇവയുടെ പ്രധാന ആഹാരം. മരങ്ങളിൽ ആഹാരം തേടിനടക്കും. നിലത്ത് ഇര അനങ്ങുന്നത് കണ്ടാൽ താഴോട്ട് പറന്നു കൊത്തിയെടുക്കുക സാധാരണമാണ്. ചിലപ്പോൾ നിലത്തു തത്തിനടക്കുന്നതും കാണാം.
പ്രജനനം
ഒക്ടോബർ മുതൽ ഏപ്രിൽ തുടക്കം വരെ കേരളത്തിലെ മലകൾ സന്ദർശിക്കുന്ന ദേശാടകനാണ് ഈ പക്ഷി. ശിശിര കാലത്ത് ഏകാകിയായി നടക്കുവാനാണ് ഇഷ്ട്മെങ്കിലും പലപ്പോഴും ഇണ അടുത്ത് തന്നെ ഉണ്ടാകും. പ്രജനനകാലത്ത് രസകരമായി പാടുമെങ്കിലും കേരളത്തിൽ ഉള്ളപ്പോൾ അപൂർവമായേ ശബ്ദിക്കുകയുള്ളു.
അവലംബം
<br style="clear:both">
വർഗ്ഗം:കേരളത്തിലെ പക്ഷികൾ
ദ്രുപാൽ
പി.എച്ച്.പി. ഉപയോഗിച്ച് നിർമ്മിച്ചിട്ടുള്ള ഒരു ഉള്ളടക്കപരിപാലന സംവിധാനമാണ് (Content Management System) ദ്രുപാൽ. ഇത് ഗ്നൂ സാർവ്വജനിക അനുവാദപത്രപ്രകാരമാണ്‌ പുറത്തിറക്കിയിട്ടുള്ളത്. വിവരനിയന്ത്രണസംവിധാനമായും ദ്രുപാൽ ഉപയോഗിക്കുന്നുണ്ട്. ലോകമെമ്പാടുമുള്ള ഏറ്റവും മികച്ച 10,000 വെബ്‌സൈറ്റുകളിൽ കുറഞ്ഞത് 14 ശതമാനവും, 10 ദശലക്ഷം മികച്ച വെബ്‌സൈറ്റുകളിൽ 1.2 ശതമാനവും[9] ദ്രുപാൽ ഒരു ഓപ്പൺ സോഴ്‌സ് ബാക്ക്-എൻഡ് ചട്ടക്കൂട് നൽകുന്നു—വ്യക്തിഗത ബ്ലോഗുകൾ മുതൽ കോർപ്പറേറ്റ്, രാഷ്ട്രീയ, സർക്കാർ സൈറ്റുകൾ വരെ. വിജ്ഞാന മാനേജ്മെന്റിനും ബിസിനസ് സഹകരണത്തിനും സിസ്റ്റങ്ങൾ ദ്രുപാൽ ഉപയോഗിക്കുന്നു.
2022 മാർച്ചിലെ കണക്കനുസരിച്ച്, ദ്രുപാൽ കമ്മ്യൂണിറ്റിയിൽ 1.39 ദശലക്ഷത്തിലധികം അംഗങ്ങൾ ഉൾപ്പെടുന്ന,  124,000 ഉപയോക്താക്കൾ സജീവമായി സംഭാവന ചെയ്യുന്നു, ഇതിന്റെ ഫലമായി 48,300-ലധികം സൗജന്യ മൊഡ്യൂളുകൾ ദ്രുപാലിന്റെ പ്രവർത്തനക്ഷമത വിപുലീകരിക്കുകയും ഇഷ്ടാനുസൃതമാക്കുകയും ചെയ്യുന്നു, ദ്രുപാലിന്റെ രൂപവും ഭാവവും മാറ്റുന്ന 3,000-ലധികം സൗജന്യ തീമുകളും, 1,400 സൗജന്യ വിതരണങ്ങളെങ്കിലും, കുറഞ്ഞ ഘട്ടങ്ങളിലൂടെ സങ്കീർണ്ണമായ, യൂസ്-സ്പെസിഫിക്ക് ദ്രുപാൽ സജ്ജീകരിക്കാൻ ഉപയോക്താക്കളെ അനുവദിക്കുന്നു.
ദ്രുപാൽ കോർ എന്നറിയപ്പെടുന്ന ദ്രുപാലിന്റെ സ്റ്റാൻഡേർഡ് റിലീസ്, കണ്ടന്റ്-മാനേജ്മെന്റ് സിസ്റ്റങ്ങൾക്ക് പൊതുവായുള്ള അടിസ്ഥാന സവിശേഷതകൾ ഉൾക്കൊള്ളുന്നു. ഉപയോക്തൃ അക്കൗണ്ട് രജിസ്ട്രേഷനും പരിപാലനവും, മെനു മാനേജ്മെന്റ്, ആർഎസ്എസ്(RSS) ഫീഡുകൾ, ടാക്സോണമി, പേജ് ലേഔട്ട് കസ്റ്റമൈസേഷൻ, സിസ്റ്റം അഡ്മിനിസ്ട്രേഷൻ എന്നിവ ഇതിൽ ഉൾപ്പെടുന്നു. ദ്രുപാൽ കോർ ഇൻസ്റ്റാളേഷന് ഒരു ലളിതമായ വെബ്‌സൈറ്റ്, സിംഗിൾ- അല്ലെങ്കിൽ മൾട്ടി-യൂസർ ബ്ലോഗ്, ഒരു ഇന്റർനെറ്റ് ഫോറം അല്ലെങ്കിൽ ഉപയോക്താവ് നിർമ്മിച്ച ഉള്ളടക്കം നൽകുന്ന ഒരു കമ്മ്യൂണിറ്റി വെബ്‌സൈറ്റ് ആയി പ്രവർത്തിക്കാനും കഴിയും.
പുറമെ നിന്നുള്ള കണ്ണികൾ
വർഗ്ഗം:വെബ് സോഫ്റ്റ്വെയറുകൾ
കല്ലറ - പാങ്ങോട് വിപ്ലവം
ലഘുചിത്രം|വിപ്ലവസ്മാരകം ഇന്ത്യൻ സ്വാതന്ത്ര്യസമരവുമായി ബന്ധപ്പെട്ട് നടന്ന സമരമാണു കല്ലറ-പാങ്ങോട് വിപ്ലവം.
അവലംബം
വർഗ്ഗം:കേരളത്തിലെ സമരങ്ങൾ വർഗ്ഗം:ഇന്ത്യൻ സ്വാതന്ത്ര്യസമരം കേരളത്തിൽ
കീരി
“ഹെർപെസ്റ്റിഡേ” കുടുംബത്തിൽ പെട്ട കീരി കാട്ടിലും നാട്ടിലും കാണുന്ന ഒരു ജീവിയാണ്‌. പാമ്പ്, എലി, അരണ, ഓന്ത്, പക്ഷികൾ ഇവയൊക്കെയാണ് പ്രധാന ആഹാരം. മനുഷ്യനുമായി നന്നായി ഇണങ്ങുന്ന ജീവിയാണ്.
കീരിയും പാമ്പും
അത്യധികം ചലന ശേഷിയുള്ളതുകൊണ്ട് കീരിക്ക് പാമ്പിനെ നേരിടാൻ എളുപ്പമാണ്. പാമ്പിനെ നേരിടുന്ന സമയം അതിൻറെ രോമങ്ങൾ എഴുന്നു നിൽക്കാറുണ്ട്. ഇക്കാരണങ്ങളാൽ പാമ്പ് കൊത്തിയാലും ശരീരത്തിൽ ഏൽക്കുക അപൂർവമാണ്. ഏറ്റാലും പാമ്പുവിഷത്തിനുള്ള അസറ്റൈൽകൊളീൻ എന്ന റിസപ്റ്റർ ഉള്ളതുകൊണ്ട് ചാകാറില്ല.
ഇനങ്ങൾ
നാടൻ കീരി, തവിടൻ കീരി, ചുണയൻ കീരി, ചെങ്കീരി എന്നീ ഇനങ്ങളാണ് കേരളത്തിൽ കാണപ്പെടുന്നത്.
അവലംബം
വർഗ്ഗം:ഏഷ്യയിലെ സസ്തനികൾ വർഗ്ഗം:കീരികൾ വർഗ്ഗം:ആഫ്രിക്കയിലെ സസ്തനികൾ
വടക്ക് മാസിഡോണിയ
റിപ്പബ്ലിക് ഓഫ് മാസിഡോണിയ തെക്ക് കിഴക്കൻ യൂറോപ്പിലെ കരയാൽ ചുറ്റപ്പെട്ട ഒരു രാജ്യമാണ്. മാസിഡോണിയ എന്നാണ് പൊതുവെ വിളിക്കപ്പെടുന്നത്. വടക്ക് സെർബിയ, കൊസവോ, പടിഞ്ഞാറ് അൽബേനിയ, തെക്ക് ഗ്രീസ്, കിഴക്ക് ബൾഗേറിയ എന്നിവയുമായി അതിർത്തി പങ്കിടുന്നു. 2006 ജനുവരി വരെയുള്ള കണക്കുകളനുസരിച്ച് 2,038,514 ആണ് ഇവിടുത്തെ ജനസംഖ്യ. സ്കോപിയെ ആണ് തലസ്ഥാന നഗരം. ഐക്യരാഷ്ട്രസഭ, കൗൺസിൽ ഓഫ് യൂറോപ് എന്നീ സംഘടനകളിൽ അംഗമാണ്.
അവലംബം
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ വർഗ്ഗം:യൂറോപ്യൻ രാജ്യങ്ങൾ വർഗ്ഗം:റിപ്പബ്ലിക്കുകൾ വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ വർഗ്ഗം:അൽബേനിയൻ ഭാഷ സംസാരിക്കപ്പെടുന്ന രാജ്യങ്ങൾ വർഗ്ഗം:റിപ്പബ്ലിക് ഓഫ് മാസിഡോണിയ
പിരാന
ആക്രമണകാരിയായ മത്സ്യമാണ് പിരാന. ആംഗലേയത്തിൽ Piranha എന്ന് ഉച്ചരിക്കുന്നു .ശുദ്ധ ജല മത്സ്യമായ ഇവയെ ആമസോൺ നദിയിലാണ് കണ്ട് വരുന്നത്. ഇവയ്ക്ക് മനുഷ്യൻ അടക്കം മിക്ക ജീവജാലങ്ങളേയും നിമിഷനേരങ്ങൾക്കുള്ളിൽ ഭക്ഷിക്കാൻ സാധിക്കും, എന്നാൽ ഇവ മനുഷ്യരെ ആക്രമിച്ചതായി വളരെ അപൂർവ്വമായേ രേഖപ്പെടുത്തിയിട്ടുള്ളൂ. കൂർത്ത പല്ലുകളും, മാംസത്തോടുള്ള ആർത്തിയും ഇവയുടെ കുപ്രസിദ്ധിക്ക് കാരണമാണ്. രക്തത്തെ പെട്ടെന്നാകർഷിക്കുന്ന ഇവ, വേനൽ കാലത്താണ് കൂടുതലും അക്രമികളാകാറുള്ളത്
ശരീര പ്രകൃതി
സാധാരണയായി 6-10 ഇഞ്ച് നീളമുള്ള പിരാന, 18 ഇഞ്ച് വലിപ്പത്തിലും കണ്ടിട്ടുള്ളതായി പറയപ്പെടുന്നു.
ഹീത്ത് ഹെൻ
വെള്ളക്കാരുടെ അധിനിവേശത്തിനു മുമ്പ് അമേരിക്കൻ ഐക്യനാടുകളിലെ‍ ന്യൂ ഇംഗ്ലണ്ട് പ്രദേശത്തിൽ തുറന്ന വരണ്ട പുൽമേടുകളിൽ യഥേഷ്ടം കണ്ടു വന്നിരുന്ന കാട്ടുകോഴിയാണ് ഹീത്ത്  ഹെൻ. ഇറച്ചിക്ക് വേണ്ടിയുള്ള വൻപിച്ച വേട്ടയാടൽ ഈ കാട്ടുകോഴികളെ വംശനാശത്തിലേയ്ക്കുന്നയിച്ചു.
1800 കളിൽ വംശനാശത്തിന്റെ വക്കിൽ നിന്നും രക്ഷിച്ചുവെങ്കിലും 1830-ൽ ഹീത്ത് ഹെൻ സ്വാഭാവിക ആവാസത്തിൽ നിന്നും നാമവശേഷമായി. 1890ൽ മസാച്ചുസെറ്റിലെ മാർത്താസ് വിൻയാർഡിൽ പരിപാലിച്ചിരുന്നുവെങ്കിലും വീണ്ടും 1890 -ൽ 200 എണ്ണമായി ചുരുങ്ങിയ ഹീത്ത് ഹെൻ 1908-ൽ 1600 ആയി പെരുകി. 1932 ആയപ്പോഴേക്കും സ്വാഭാവിക ആവാസവ്യവസ്ഥ നഷ്ടപ്പെട്ട ഹീത്ത് ഹെൻ വംശനാശം വന്നു.
അവലംബം
വർഗ്ഗം:വംശനാശം സംഭവിച്ച പക്ഷികൾ